ועדת הפנים והגנת הסביבה, כנסת 20, פרוטוקול מספר 341, 2017-01-30 11:45

דוד אמסלם: צהרים טובים לכולם, אני מתכבד לפתוח את ישיבת ועדת הפנים והגנת הסביבה בנושא הצעת חוק התכנון והבנייה (תיקון מס' 109), התשע"ו-2016, מ/1074.

דוד אמסלם: היות ואני רואה כבר לפי המשתתפים, מכיוון שהדיון כאן קצת רגיש מבחינת חלק מן האנשים אז אני רוצה לקבוע את הכללים.

דוד אמסלם: לאלה שלא רגילים להיות בוועדה בראשותי, כולל חברי הכנסת, אף אחד לא מדבר פה בלי אישור, אף אחד לא מתפרץ.

דוד אמסלם: מי שרוצה לדבר – שיצביע, אני ארשום אותו ואתן לו את זכות הדיבור.

דוד אמסלם: דרך אגב, אנחנו רושמים את כל חברי הכנסת באופן אוטומטי, כל חבר כנסת מקבל את זכות הדיבור ואם הוא לא רוצה לדבר אז הוא לא מדבר.

דוד אמסלם: זו ברירת המחדל – שיש לו זכות דיבור.

דוד אמסלם: אני מבקש לא להתפרץ, לא לצעוק.

דוד אמסלם: מי שיצעק לא יישאר כאן.

דוד אמסלם: מבין האורחים מי שרוצה לדבר מתבקש לרשום פתק.

דוד אמסלם: היום לא אערוך הצבעות, אני מודיע, לא יהיו הצבעות היום.

דוד אמסלם: אנחנו נדון ואם נצטרך לערוך עוד דיון אחרי כן נערוך עוד דיון.

דוד אמסלם: מי שמרגיש שהוא בא לחוץ וכולי, אני מדבר אל חברי הכנסת, תדעו שאין הצבעות היום.

דוד אמסלם: אתם יכולים לדבר, ומי שרוצה ללכת לעיסוקיו יכול.

דוד אמסלם: סדר הדברים יהיה כדלקמן: נתחיל קודם כול עם מנכ"ל משרד ראש הממשלה, מר אלי גרונר, שבא לכאן ואני מכבד אותו.

דוד אמסלם: הוא בא להציג לנו את הצעת החוק הזאת, הוא וארז קמיניץ ואבי כהן שעוסקים בתחום.

דוד אמסלם: אבקש לשמוע מספר מילים מאלי גרונר ואחרי כן אעבור לארז קמיניץ ואחרי כן אפתח את הדיון לחברי הכנסת.

דוד אמסלם: זה סדר הפעולות.

דוד אמסלם: בבקשה, אדוני המנכ"ל.

<אלי גרונר: תודה רבה, אדוני היושב-ראש, ותודה לכל הנוכחים.

<אלי גרונר: אני יכול להניח לפי נוכחות חברי הכנסת שבחרו להגיע לאיזה כיוון הדיון עלול להגיע, אבל חשוב לי מאוד- - -

עבדאללה אבו מערוף: גם ההיפך נכון, נוכחות מנכ"ל משרד ראש הממשלה גם מצביעה לאן הדיון יגיע.

עבדאללה אבו מערוף: אני מאוד מצטער על ההפרעה, סליחה.

<אלי גרונר: נכון שאתה אולי יודע לאן אנחנו רוצים לקחת את זה.

<אלי גרונר: לכן חשוב לי מאוד לחבר אותך ואת כל הנוכחים פה בחדר לחזון שלנו, לחזון של הממשלה.

<אלי גרונר: זה ייקח הרבה זמן אבל החזון שלנו כממשלה הוא שבעתיד לא נוכל לדעת לאיזה מגזר ישוב מסוים משתייך רק על סמך מצב התשתיות באותו ישוב.

<אלי גרונר: אנחנו רוצים לשבור את המשוואה שאומרת שישוב ערבי שווה כאוס תכנוני.

<אלי גרונר: אנחנו רוצים לשבור את המשוואה שאומרת שישוב ערבי שווה מערב פרוע.

תמר זנדברג: בשביל זה צריך לעשות תוכניות מתאר, לא להרוס בתים.

דוד אמסלם: חברת הכנסת זנדברג, אני יודע שאת רוצה לדבר.

דוד אמסלם: אתן לך בהמשך.

דוד אמסלם: בלי הערות.

דוד אמסלם: תני לו, תכבדי אותו.

דוד אמסלם: מי שחבר בוועדה שלי יודע, אני מכבד כל דובר ואני לא נותן להפריע, גם אם אני לא מסכים אתו, זה בסדר.

ג'מאל זחאלקה: רק שיסביר לנו מה זה מערב פרוע.

ג'מאל זחאלקה: הוא השריף כאן.

דוד אמסלם: חבר הכנסת זחאלקה, אני קובע את הדיון, אני מבקש את ההבהרות.

דוד אמסלם: כאשר תקבל את זכות הדיבור תוכל לבקש מה שאתה רוצה, ואני אאפשר לו לענות לך.

דוד אמסלם: בבקשה תכבדו זה את זה.

<אלי גרונר: אדוני, שאלת שאלה.

<אלי גרונר: אנחנו משקיעים- - -

דוד אמסלם: אני מבקש, אל תענה לאף אחד כאן.

דוד אמסלם: אתה תענה לו ואז הוא יענה לך וישאל אותך.

דוד אמסלם: פשוט תדבר.

<אלי גרונר: תודה.

<אלי גרונר: אנחנו משקיעים הרבה מאוד כסף במימוש החזון הזה, הרבה מאוד.

<אלי גרונר: כולכם פה מכירים את החלטת הממשלה 922.

<אלי גרונר: הוקצו תקציבים גדולים מאוד לנושא הדיור בהכנת תוכניות, סבסוד פיתוח והקמת מבני ציבור.

<אלי גרונר: אני יודע שאני לא מתייחס לשום שאלה ולכן אמרתי את זה באופן כללי.

<אלי גרונר: אגב, בוותמ"ל לבדה אנחנו מקדמים יותר מ-30,000 יחידות דיור ב-14 ישובים ערביים.

<אלי גרונר: אבל המרכיב ההכרחי השני למימוש החזון הזה הוא אכיפת חוק וסדר.

<אלי גרונר: לא משנה כמה תקציבים אנחנו נשקיע.

<אלי גרונר: אם ההפקרות בתחום האכיפה תימשך התוכניות פשוט לא ייצאו אל הפועל והתקציבים ירדו לטמיון, וזה דבר שאנחנו לא רוצים.

<אלי גרונר: אנחנו רוצים שהתקציבים האלה ימומשו.

אוסאמה סעדי: איך מחוקקים חוק שמיועד נגד המגזר הערבי?

אוסאמה סעדי: כל הדיבור הזה הוא רק על המגזר הערבי.

אוסאמה סעדי: אדוני היושב-ראש, אני מכבד אותך.

אוסאמה סעדי: מנכ"ל משרד ראש הממשלה מגיע ומתחיל לדבר על מערב פרוע, על כאוס תכנוני, על התניית תקציבים באכיפת חוק.

אוסאמה סעדי: אז זה חוק שמיועד נגד החברה הערבית.

דוד אמסלם: אתה רוצה שאנעל את הדיון?

דוד אמסלם: תקשיב לי, אתה משתתף הרבה בדיוני הוועדה, אתה יודע שאין אצלי דו-שיח כזה.

דוד אמסלם: אתן לך את זכות הדיבור בכבוד רב, גם אתן לך את כל הכבוד.

דוד אמסלם: אז תוכל לשאול אותו מה שאתה רוצה ואני אאפשר.

אוסאמה סעדי: אני שואל אותו.

אוסאמה סעדי: בכל הדיבור הזה מתחילתו ועד סופו אני הקשבתי והתאפקתי.

אוסאמה סעדי: אני שומע אותו בכבוד אבל מהמילה הראשונה ועד עכשיו כל הדיבור הוא נגד המגזר הערבי.

אוסאמה סעדי: שיגידו שזה חוק נגד המגזר הערבי, שיגידו את זה.

אוסאמה סעדי: שיגיד ארז קמיניץ שזה חוק שמיועד אך ורק למגזר הערבי.

דוד אמסלם: אני יודע שיש פה מצלמות טלוויזיה- - -

אוסאמה סעדי: לא טלוויזיה, אתה יודע שאני לא מחפש טלוויזיה.

אוסאמה סעדי: זה חוק שכואב לנו מאוד, במיוחד כשאתם מביאים את זה כאשר עכשיו באולם השני דנים על חוק ההסדרה, שם עוקפים את כל הליכי התכנון.

אוסאמה סעדי: ממש עכשיו דנים בחוק ההסדרה.

דוד אמסלם: אוסאמה סעדי, אני יודע שיש פה מצלמות טלוויזיה ואני מנהל כאן דיונים מסודרים.

דוד אמסלם: מי שידבר, גם אם אני אוהב אותו, אוציא אותו מעכשיו.

דוד אמסלם: בבקשה.

<אלי גרונר: החוק הזה הוא אכיפה לכל המגזרים אבל מי שהכי סובל מזה זה המגזר הערבי.

<אלי גרונר: שיהיה ברור, אכיפת חוק זה לא עונש, זה זכות בסיסית של כל אזרח ואזרח.

<אלי גרונר: אגב, זה גם חובה של המדינה.

<אלי גרונר: מי שבאמת חשוב לו שוויון זכויות לכל האזרחים צריך לברך על החוק הזה, מי שבאמת חשוב לו.

אוסאמה סעדי: קודם שיתנו שוויון זכויות.

דוד אמסלם: אוסאמה סעדי, אני קורא אותך לסדר פעם ראשונה.

אוסאמה סעדי: לפני שיתנו אכיפה.

דוד אמסלם: אוסאמה סעדי, אני קורא אותך לסדר פעם שנייה.

דוד אמסלם: עוד מילה ואתה בחוץ.

דוד אמסלם: בבקשה.

<אלי גרונר: מי שהכי סובלים מאי אכיפת החוק הם האזרחים הערבים וצריך לברך על כך שאחרי עשרות שנים של העלמת עין הממשלה החליטה לקחת על עצמה את האחריות לעניין הזה.

אוסאמה סעדי: קודם תיקחו אחריות על התכנון.

אוסאמה סעדי: מה זה "עשרות שנים"?

אוסאמה סעדי: מה עשיתם בעשרות שנים?

אוסאמה סעדי: הכשרתם את הבנייה?

אוסאמה סעדי: עשיתם תוכניות מתאר?

אוסאמה סעדי: נו, באמת.

אוסאמה סעדי: על מה אתה מדבר?

דוד אמסלם: אני מבקש להוציא את אוסאמה סעדי החוצה.

אוסאמה סעדי: קודם תכשירו את התוכניות.

אוסאמה סעדי: יש את צוות מאה-ועשרים הימים.

אוסאמה סעדי: ארז קמיניץ, אתה היית בצוות מאה-ועשרים הימים.

אוסאמה סעדי: מה עשה הצוות?

אוסאמה סעדי: אתה מביא את הצעת החוק הזאת לפני התוכנית של צוות מאה-ועשרים הימים.

<אלי גרונר: האמת היא שבעבר להרבה מאוד אנשים אולי היה נוח שאיזו ועדה מרחבית כלשהי עם פקיד ממונה בראשה הייתה כביכול אחראית על המשימה המורכבת הזאת, והיא משימה מורכבת, אבל עכשיו עם הצעת החוק הזאת המשמעות היא שהמדינה לוקחת אחריות אחרי הרבה מאוד שנים, עם פתרון יסודי שמסדר מחדש את מערך הסמכויות ומייצר כלים חדשים לאכיפה.

<אלי גרונר: אנחנו מדברים בפעם הראשונה – ותשמעו פירוט בהמשך – על אכיפה כלכלית שתעבוד.

<אלי גרונר: אנחנו מדברים על יכולת לטפל בבעיה לפני שהיא מתנפחת ועל עשיית סדר בחלוקת הסמכויות.

<אלי גרונר: אני קורא לחברי הכנסת לקדם את הצעת החוק באופן אחראי וממלכתי ואני מאחל לכולנו הצלחה.

<אלי גרונר: תודה רבה.

דוד אמסלם: תודה רבה למנכ"ל משרד ראש הממשלה, אלי גרונר.

דוד אמסלם: המשנה ליועץ המשפטי לממשלה, ארז קמיניץ, בבקשה.

דוד אמסלם: ברשותך, הייתי רוצה שתתייחס – אני רואה את החוק הזה בהקשר גם של מה שעשינו בחוק ההסדרים 2015, אתה זוכר.

דוד אמסלם: בוא תתחיל משם ותקשור את כל האירוע.

<ארז קמיניץ: שלום, בוקר טוב לכולם.

<ארז קמיניץ: חברים, אני רוצה להיכנס- - -

ג'מאל זחאלקה: תעבור לחדר השני, שם מדברים על חוק ההסדרה.

ג'מאל זחאלקה: אולי יש לך מה להגיד שם.

דוד אמסלם: חבר הכנסת זחאלקה, אני קורא לך לסדר פעם ראשונה.

ג'מאל זחאלקה: זו הצעה הגונה.

ג'מאל זחאלקה: מדברים על שוויון.

דוד אמסלם: זחאלקה, אני קורא לך לסדר פעם שנייה.

דוד אמסלם: בבקשה.

<ארז קמיניץ: אדוני היושב-ראש, ברשותך, בוודאי אתייחס לבקשתך ולהדבק הדברים והקשרם.

<ארז קמיניץ: ארצה, ברשותך, להגיד כמה דברים כלליים ואחר-כך להיכנס למעט דוגמאות.

<ארז קמיניץ: עמית אופק-שמל מן היחידה לאכיפת דיני מקרקעין בפרקליטות המדינה ואבי כהן מנהל יחידת האכיפה במשרד האוצר יציגו מספר דוגמאות לחוק הזה.

<ארז קמיניץ: אני רוצה לומר בתחילת הדברים, וזה נאמר גם קודם, החוק הזה לא מיועד למגזר כזה או אחר.

<ארז קמיניץ: חוק התכנון והבנייה חל על כל המגזרים.

<ארז קמיניץ: אתם גם תראו, בוודאי חלק מן ההוראות שבו יחולו לעתיד ולא לעבר, אבל ככלל יש פה ניסיון להתמודדות עם בעיה משמעותית מאוד, שאנחנו כמערכת אכיפת חוק, וכמובן היועץ המשפטי לממשלה, הפרקליטות ויחידות האכיפה השונות נתקלו בה לאורך שנים ארוכות.

<ארז קמיניץ: כפי שאמר מנכ"ל משרד ראש הממשלה, הממשלה החליטה, וגם היועץ המשפטי לממשלה החליט במקביל, לטפל בסוגיה של בנייה בלתי חוקית בצורה יותר משמעותית ממה שנעשה בעבר.

<ארז קמיניץ: בסופו של הליך החקיקה שיהיה כאן

<ארז קמיניץ: אני חושב שנצטרך לצאת לדרך שיש בה כדי לשנות מציאות באכיפה.

<ארז קמיניץ: אני מדבר על כל המגזרים במדינת ישראל.

<ארז קמיניץ: צריך לשנות מדיניות בכל מה שקשור לאכיפת דיני מקרקעין.

<ארז קמיניץ: תיכף ננסה להסביר, אני וחבריי, בצורה תמציתית מדוע.

<ארז קמיניץ: יש לי מה לומר בהמשך על הקשר שאתה ביקשת לעשות אבל בוודאי, אדוני, אנחנו חושבים, וזה מוביל אותי לאמירה הראשונה שלנו, שהאכיפה היא כלי משמעותי לתמיכה בתכנון.

<ארז קמיניץ: באנו בצוות מאה-ועשרים הימים ופנינו אליך אחר-כך, אדוני היושב-ראש, כדי לעגן בחקיקה חלק מן המסקנות של צוות מאה-ועשרים הימים, ושורה של המלצות עוגנו על מנת לשפר את מערכת התכנון, והממשלה העבירה כספים כדי לשפר את מערכת התכנון, ואנחנו משנים מציאות בתכנון.

<ארז קמיניץ: אני יודע שיישמעו פה טענות, כי כל אחד קרוב אצל עצמו, בכפר שלו או בעיר שבה הוא חי, והוא חושב ששם יש קטסטרופה תכנונית.

<ארז קמיניץ: חברים, המצב היום – יש פה נציגים ממינהל התכנון והם יוכלו לפרט בצורה הרבה יותר משמעותית – שונה ברמת התכנון בצורה משמעותית מאשר היה לפני 10 ו-20 שנים.

<ארז קמיניץ: היום יש תוכניות מתאריות חדשות כמעט לכל הישובים ויש תכנון מפורט ומאמץ משמעותי מאוד, כולל העברת תקציבים לתכנון מפורט.

<ארז קמיניץ: יש שינוי של מציאות בתכנון, אדוני היושב-ראש, וצריך לשנות מציאות גם בכל הקשור לאכיפה.

<ארז קמיניץ: למה זה כל-כך חשוב?

<ארז קמיניץ: למה אנחנו צריכים את שינוי המציאות הזה?

<ארז קמיניץ: בסופו של דבר, בניגוד- - -

דוד אמסלם: רק רגע, מנכ"ל משרד ראש הממשלה נקרא כרגע לדיון והוא נאלץ לעזוב אותנו.

דוד אמסלם: יכול להיות שהוא יחזור בהמשך.

<ארז קמיניץ: מדוע אכיפה בתכנון ובנייה כה חשובה דווקא בהקשרים האזרחיים שלה?

<ארז קמיניץ: מקובל לראות אמירות על אכיפה כרצון לשמור על שלטון החוק.

<ארז קמיניץ: אם תשים לב, אדוני היושב-ראש, שמירה על שלטון החוק מופיעה בנייר השני אצלנו.

<ארז קמיניץ: אנחנו בהחלט חושבים ומנסים להנחיל לכל העוסקים באכיפת תכנון ובנייה את האמירה המשמעותית מאוד, שאכיפה נועדה לתמוך בתכנון.

<ארז קמיניץ: אם אנחנו רוצים לקדם את האינטרסים שחוק התכנון והבנייה אמון עליהם נצטרך לדאוג לאכיפה חזקה.

<ארז קמיניץ: חוק התכנון והבנייה מאפשר לנו איכות חיים בחברה מודרנית.

<ארז קמיניץ: זה אומר, לשמור על שטחים פתוחים, כי כולנו צריכים כאלה, וזה אומר לשמור על קרקע לתשתיות, כי אף אחד לא רוצה שהתשתית תעבור לידו ואף אחד לא רוצה שהתשתית, שכולם צריכים אותה, כל הישוב צריך אותה, תעבור על הקרקע שבמקרה הוא ירש אותה מאבות אבותיו.

<ארז קמיניץ: אף אחד לא רוצה שהשצ"פ (שטח ציבורי פתוח) או בתי-הספר יהיו דווקא על הקרקע שלו.

<ארז קמיניץ: אבל אין מה לעשות, אנחנו צריכים את כל הערכים האלה, אחרת לא נוכל לחיות בחברה מודרנית, לא נצליח לדאוג לדורות הבאים בעתודות קרקע שהן הכרחיות.

<ארז קמיניץ: אי אפשר לבנות היום, במיוחד במדינה צפופה כמו שלנו, מדינת ישראל, אי אפשר לבנות איפה שרוצים וכמה שרוצים.

דוד אמסלם: רבותי, אף אחד כאן לא יעמוד, מי שעומד שייצא החוצה, ואף אחד גם לא ידבר.

<ארז קמיניץ: בסופו של דבר, בנייה לא חוקית היא גם בנייה מסוכנת בחלקים לא מבוטלים ממנה.

עבד אל חכים חאג' יחיא: תציג מספרים.

<ארז קמיניץ: חברים, אין צורך להציג מספרים.

<ארז קמיניץ: המצב לא טוב.

<ארז קמיניץ: בהקשרים של בנייה בלתי חוקית המצב לא טוב.

<ארז קמיניץ: המציאות לא טובה וצריך לשנות אותה.

דוד אמסלם: חבר הכנסת חאג' יחיא, תקבל את זכות הדיבור בהמשך.

דוד אמסלם: תן לו לסיים.

דוד אמסלם: הוא מדבר באופן עקרוני.

דוד אמסלם: המשנה ליועץ המשפטי לממשלה הביע כרגע את עמדתו העקרונית בעניין.

דוד אמסלם: הוא לא נכנס למספרים.

עבד אל חכים חאג' יחיא: הוא אמר שאין צורך במספרים.

דוד אמסלם: כרגע הסוגיה עקרונית.

דוד אמסלם: אפשרתי לו לומר דברי פתיחה עקרוניים.

דוד אמסלם: אחרי כן נשמע את כולם.

<ארז קמיניץ: אחרי שאמרתי את כל הדברים החשובים והטובים האלה, ואני חושב שהם נכונים, אל"ף, הם נכונים לכל המגזרים, ובי"ת, אני חושב שרוב הנוכחים פה בהכרח יסכימו שיש בחוק התכנון והבנייה אינטרסים חשובים שצריך להגן עליהם ואכיפה אמורה לעשות את זה.

<ארז קמיניץ: נוצרת שאלה אינהרנטית בבסיס: מדוע זה לא עובד?

<ארז קמיניץ: מדוע האכיפה היום לא מצליחה לשמור על האינטרסים שחוק התכנון והבנייה רוצה שיישמרו?

<ארז קמיניץ: בצוות הבין-משרדי שעמדתי בראשו ניסינו לענות על חלק מן השאלות האלה והבנו חלק מן הבעיות.

<ארז קמיניץ: אגב, המסקנות לא חדשות, הן מסקנות שצוותים קודמים עלו על רובן.

<ארז קמיניץ: אין פה נסים ואין פה הפתעות.

<ארז קמיניץ: הבנו שלמשל קנס שניתן אגב הליך פלילי לגן אירועים שנבנה על קרקע חקלאית אין לו שום אפקטיביות כי הקנס הזה בטל בששים ביחס לפדיון, אפילו היומי, שאותו גן אירועים מצליח לייצר.

<ארז קמיניץ: לכן בחלק מן העבירות, בוודאי העבירות בפן היותר כלכלי שלהן, הקנסות נמוכים מכדי שייצרו אפקטיביות בהרתעה.

<ארז קמיניץ: זו בעיה מספר אחת.

<ארז קמיניץ: אגב, יש פה שורה של בעיות אך לא כולן מוצגות ולא לפי סדר החשיבות בהכרח.

<קריאה: - - -

דוד אמסלם: מי שאל את השאלה?

דוד אמסלם: קום וצא החוצה.

דוד אמסלם: אני מבקש שתצא החוצה.

דוד אמסלם: אנחנו לא בשוק פה.

<קריאה: אבל שיענה, שידבר.

דוד אמסלם: הוא יענה לך בסוף בחוץ במזנון.

<ארז קמיניץ: דבר שני, אדוני היושב-ראש, הגענו למסקנה שהליכים פליליים בחלק לא מבוטל מן העבירות הם מסורבלים ולא מתאימים לתחום שאנחנו עוסקים בו.

<ארז קמיניץ: ההליך הפלילי, בצדק, הוא הליך שיש בו שלבים, שיש בו מגבלות להפעלה, כאשר אנחנו לא מחפשים את השורה התחתונה של ההליך הפלילי במקרים רבים, אנחנו לא רוצים להגיע להרשעה פלילית ברוב המקרים למרות שיש מקרים שבהם יש בזה הכרח.

<ארז קמיניץ: מה שכן היינו מעוניינים בו הוא שהעבירה תסולק, או שלא תיעשה, או שהמצב יחזור לקדמותו.

<ארז קמיניץ: לכן ההליך הפלילי לא מתאים, לא באורך שלו ולא בעובדה שגזר הדין שלו מייצר אולי אמירה: צריך לשלם קנס כזה או אחר ובמקרים מסוימים צריך לשלם בזמן מאסר, אבל התוצר של הריסה או הפסקת שימוש או אי-בנייה לא תמיד ניתן בהליך הזה.

<ארז קמיניץ: דבר נוסף שגילינו – אעבור על זה מהר – הוא שיש לנו תת-אכיפה בוועדות המקומיות.

<ארז קמיניץ: יש ועדות מקומיות כאלה ואחרות, יש מוצלחות יותר, כמו בכל נושא, כפי שאתה יודע אדוני, ויש מוצלחות פחות, והוועדות שמוצלחות פחות לא עושות אכיפה בתכנון הבנייה.

<ארז קמיניץ: הדבר הראשון שנפגע בוועדה פחות מוצלחת או שיש לה פחות אמצעים זה היכולת שלה לאכוף והיא לא אוכפת תכנון ובנייה.

<ארז קמיניץ: יש ועדות טובות יותר ויש ועדות טובות פחות.

<ארז קמיניץ: אנחנו לא נוכל לפעול בתחום של תכנון ובנייה בלי שהוועדות המקומיות יתנו את חלקן ויבצעו את פעולות האכיפה שהן צריכות לבצע.

<ארז קמיניץ: בעיות נוספות הן חוסר במידע – אנחנו לא יודעים לתכנן כי אין לנו מידע מספיק, לא יודעים לתכנן מדיניות אכיפה.

<ארז קמיניץ: יש לנו קושי בביצוע צווים – זה דבר שעלה בצורה משמעותית מאוד בצוות שעמדתי בראשו, האופן שבו מבצעים את הצווים.

<ארז קמיניץ: כמה זמן לוקח עד שהצו מתבצע, אם בכלל, גם זה קושי.

<ארז קמיניץ: יש גם את האמירה שחוזרת ונשנית, ואני שומע אותה כל פעם ואני חושב שהיא לא כל-כך מדויקת, או לא מדויקת, שנוגעת לאמירה: אנחנו נמצאים על תכנון "ישן", אין לנו ברירה ולכן אנחנו בונים באופן בלתי חוקי.

<ארז קמיניץ: יש מקומות שהדבר הזה נכון, אני לא אומר שהוא מוצדק אבל הוא נכון, בונים כי אין אופציות, ויש מקומות, בוודאי בשנים האחרונות, שהדבר הזה לא נכון בכלל.

<ארז קמיניץ: עם הבעיות האלה אנחנו מגיעים לפתרונות.

<ארז קמיניץ: תיכף חבריי יציגו דוגמאות אבל אעבור על זה ממעוף הציפור.

<ארז קמיניץ: קודם כול, אנחנו מבינים שאכיפה פלילית כשלעצמה, עם הכתם הפלילי שיש לה, היא לא בהכרח הדרך הנכונה להתמודד עם הקושי, עם הבעיה שיש לנו בהיעדר אכיפה או בתת-אכיפה.

<ארז קמיניץ: אנחנו מציעים בחוק מגוון של כלים, לאו דווקא הליכים פליליים, כדי להגיע לתוצאה של הסרת המפגע, של השבת מצב לקדמותו או של אי-בנייה של בנייה לא חוקית.

<ארז קמיניץ: אנחנו חושבים שצריך, בוודאי במקומות שבהם יש עבירה כלכלית, להגביר את ההרתעה באמצעים כלכליים.

<ארז קמיניץ: אם יש עבירה שהיא מבנה תעשייתי או גן אירועים הדרך להתמודד היא באמצעות הרתעה באמצעים כלכליים ולא בהכרח פליליים.

<ארז קמיניץ: אנחנו חושבים שצריך להגביר את השימוש בכלים מנהליים.

<ארז קמיניץ: כלים מנהליים בדרך כלל מאפשרים לנו פעולה מיידית ומהירה, בניגוד להליך פלילי שהוא ארוך.

<ארז קמיניץ: פעולה מיידית ומהירה על מנת "להרוג" את הבעיה כשהיא קטנה.

<ארז קמיניץ: בתחילת הבנייה, עוד לפני אכלוס, במקומות חשובים אנחנו חושבים שצריך לפעול בצורה מיידית יותר וכלים מנהליים מאפשרים פעולה מיידית יותר בהקשר הזה.

<ארז קמיניץ: אנחנו חושבים שצריך להסדיר את האופן שבו מחולקות הסמכויות בין המדינה ובין הוועדות המקומיות בכל הקשור לאכיפה.

<ארז קמיניץ: הוועדות המקומיות צריכות לתת יד, כפי שאמרתי, בצורה טובה יותר.

<ארז קמיניץ: אם הן לא יתנו יד אנחנו נצטרך לעזור להן לעשות את זה, בהתחלה בצורות מתמרצות ואחר-כך בצורות פחות מתמרצות ויותר עם סנקציות.

<ארז קמיניץ: כמובן אנחנו צריכים לייצר תמונת מצב עובדתית.

<ארז קמיניץ: אחד הדברים שעלו בצוות הוא שאנחנו לא יודעים מה המצב לאשורו.

<ארז קמיניץ: יש השערות למיניהן, יש עבודות שנעשו.

<ארז קמיניץ: בכל מה שקשור למשל למגזר הערבי יש עבודות שנעשו במגזר.

<ארז קמיניץ: אין לנו תמונה ברורה של המצב בכל המגזרים וזה חוצה את כל המגזרים.

<ארז קמיניץ: אנחנו לא יודעים בדיוק מה המצב.

<ארז קמיניץ: כדי לדעת כיצד להתמודד ולייצר מדיניות אכיפה אנחנו צריכים כמובן לדעת יותר.

<ארז קמיניץ: הנקודה האחרונה והחשובה מבחינתי, לפני שאני מעביר לחבריי, אדוני היושב-ראש, בסופו של דבר אנחנו חושבים שצריך לשנות מדיניות באכיפה נוכח העובדה שגם המדיניות התכנונית משתנה.

<ארז קמיניץ: הדברים צריכים לבוא בצורה משולבת.

<ארז קמיניץ: אדוני היושב-ראש, אם רק לאחרונה אישרת חקיקה שמאפשרת למשל ועדת משנה להכשרת תוכניות, הממשלה אישרה כסף רב שעובר לתכנון מפורט.

<ארז קמיניץ: באותו מקום שיש תכנון מפורט צריך להגביר את האכיפה.

<ארז קמיניץ: במקום שהתכנון המפורט יצר כביש גישה לשכונה אסור שייבנה על הכביש הזה מבנה לא חוקי כי הדבר הזה יסכל את התכנון המפורט.

<ארז קמיניץ: אנחנו עוסקים בשינוי מציאות.

<ארז קמיניץ: אני חושב שבסופו של דבר זה יהיה לרווחת כולם.

<ארז קמיניץ: נכון, היום יש כעס וחשש ורצון לסכל ורצון לעצור.

<ארז קמיניץ: בסופו של דבר שינוי המציאות יביא לרווחת כל האוכלוסייה בכל המגזרים.

<ארז קמיניץ: אני מבקש שחבריי יציגו מספר דוגמאות כדי שנבין על מה מדובר ואחר-כך כמובן בהמשך הדיונים הדברים יהיו ברורים.

דוד אמסלם: תודה רבה.

דוד אמסלם: עמית אופק-שבל, בקצרה, לרשותך 2-3 דקות.

דוד אמסלם: אני רוצה להעביר את רשות הדיבור כבר לחברי הכנסת, בבקשה.

<עמית אופק-שמל: כפי שארז קמיניץ ציין, אחד המוטיבים המרכזיים שיש בהצעת החוק, או הצמצום של הפליליוּת של עבירות התכנון והבנייה, אחד הדברים שאנחנו מרגישים אותם יום-יום בבתי-המשפט, שההחתמה בדין פלילי היא פשוט טעות במקרים רבים.

<עמית אופק-שמל: לכן הגברנו את הכלים שיש לטיפול בבנייה עצמה, בשימוש הלא חוקי עצמו, במקום בעבריין.

<עמית אופק-שמל: במקום להרשיע עבריין אנחנו בעצם מתמקדים בצו שיפוטי שממוקד בבנייה עצמה או בשימוש הלא חוקי עצמו.

<עמית אופק-שמל: יש לכם כאן שתי דוגמאות.

<עמית אופק-שמל: אלה צווים שעומדים בפני עצמם, הם לא צריכים הליך פלילי שנלווה אליהם במקום שאין עניין להתעסק איתם.

<עמית אופק-שמל: אתם רואים פה את צו ההפסקה השיפוטי, כאשר מוגשת בקשה לבית-המשפט.

<עמית אופק-שמל: בית-המשפט יכול להחליט האם הוא נותן את הצו השיפוטי, ובזה נגמר העניין, בזה סיימנו את הסיפור של השימוש הלא חוקי ולא צריך ללכת הלאה להליך פלילי.

זוהיר בהלול: אבל אתה לא מטפל, אתה הורס.

<עמית אופק-שמל: אני מטפל בבנייה או בשימוש במקום לטפל במשתמש.

דוד אמסלם: עמית אופק, אתה זוכר, לא עונים על שאלות.

<עמית אופק-שמל: הדבר הבא שרציתי להראות הוא בעצם חלק מאותה מגמה של צמצום הפליליוּת בעולם הזה של התכנון והבנייה ומעבר לעבירות המנהליות.

<עמית אופק-שמל: גם בהתאם למציאות, אנחנו רואים את זה במציאות בבתי-המשפט, וגם על-פי פסיקת בית-המשפט העליון.

<עמית אופק-שמל: כאשר מדובר בעבירה שבמהותה היא עבירה כלכלית, האמצעי להיאבק בה, לייצר הרתעה מביצוע העבירה הזאת, הוא אמצעי כלכלי.

<עמית אופק-שמל: לכן חשבנו שנכון יהיה להפוך את זה גם לעבירות כלכליות למקרים הנכונים, למקרים המתאימים, שבהם העיקר הוא התמריץ הכלכלי לבצע את העבירה.

<עמית אופק-שמל: אנחנו גם מקווים, אני מאמין שכך גם יהיה, ככל שהקנסות האלה יהיו גבוהים ואפקטיביים יותר גם המוטיבציה מלכתחילה להתחיל שימוש בגן אירועים בקרקע חקלאית תהיה קטנה יותר.

<עמית אופק-שמל: הדבר הבא שאני מבקש לציין הוא נושא הגברת השימוש בכלים המנהליים.

<עמית אופק-שמל: קראנו לזה: טיפול בבעיה כשהיא קטנה.

<עמית אופק-שמל: אני יכול להגיד לכם מניסיון אישי של מי שהיה שם, להרוס בית- - -

דוד אמסלם: ברשותכם, אני חייב לצאת ל-5 דקות, אכרם חסון יחליף אותי.

דוד אמסלם: אחזור להמשך הדיון.

מסעוד גנאים: אם אכרם חסון הוא היושב-ראש אז שיבטל את כל הצעת החוק...

אכרם חסון: תזכרו שאני היחיד מן הקואליציה כאן.

דב חנין: להיפך, אנחנו זוכרים את זה היטב.

דב חנין: ..

<עמית אופק-שמל: להרוס בית שגרה בו משפחה, שכבר נעשה בו שימוש, זה רק רע, זה לא נעים, זה יוצר מרמור ודורש הקצאת משאבים שעדיף שיהיו מוקצים לכיוון אחר ולא לכיוון של ההריסה.

מסעוד גנאים: התוצאה היא שבסוף הורסים, אבל אולי אין רגש, כך אתה אומר.

<עמית אופק-שמל: לכן אני חושב שהשימוש בכלים המנהליים הוא לטפל בבעיה כשהיא נמצאת עוד בשלב הזה, עוד לפני שהבית מאוכלס.

<עמית אופק-שמל: ככל שייעשה בכלים המנהליים שימוש מוגבר יותר לא נגיע לתוצאה הרעה של הריסת בית שנעשה בו כבר שימוש.

<עמית אופק-שמל: הצעת החוק מפחיתה את הבירוקרטיה שלפני הביקורת השיפוטית שיש מסביב לצווים המנהליים.

<עמית אופק-שמל: היא לא מצמצמת ביקורת שיפוטית כפי שאולי נטען כנגד הצעת החוק.

<עמית אופק-שמל: דווקא בחלק מן המקרים יש הגברה של הביקורת השיפוטית.

<עמית אופק-שמל: נכון להיום פסיקת בית-המשפט העליון אומרת שלבקש לבטל צו מנהלי רק בעל זכות בקרקע יכול, ואילו על-פי הצעת החוק נכתב שכל מי שרואה עצמו נפגע יכול לבקש את הביטול.

<עמית אופק-שמל: לכן הביקורת השיפוטית נשארת, אבל עדיין יהיה נוח יותר ויעיל יותר לעשות שימוש כדי לא להגיע לאותה הריסה של בית.

עבד אל חכים חאג' יחיא: אחרי שאתה מוציא צו מנהלי, כמה זמן אתה נותן לעצמך לבצע אותו?

אכרם חסון: סליחה, היה נוהג שלא עונים על שאלות.

אכרם חסון: חברי הכנסת כל אחד ישאל בזמנו.

אכרם חסון: אנחנו ניתן אפשרות לכולם.

אכרם חסון: בבקשה, בואו נמשיך.

אכרם חסון: חבל על הזמן.

אכרם חסון: יש הרבה דוברים בדרך.

אכרם חסון: אבי כהן, אנא תציג את עצמך, לא כולם מכירים אותך כאן.

<ג'עפר פרח: מכירים אותו, הוא חותם על הריסות.

<ג'עפר פרח: הוא נהנה להרוס בתי ערבים.

<ג'עפר פרח: אין לו היתר, אגב, שמענו.

<ג'עפר פרח: הורס בתי ערבים.

<אבי כהן: לקראת הדיונים אצל ארז קמיניץ בדקנו וסקרנו את כל הוועדות המקומיות.

<אבי כהן: כפי שארז קמיניץ אמר, מצאנו שיש תת-אכיפה בוועדות המקומיות.

<אבי כהן: אם ניקח את כל הפעילויות- - -

ג'מאל זחאלקה: כולכם פה?

ג'מאל זחאלקה: למה אתם לא הולכים לחדר הסמוך?

ג'מאל זחאלקה: מה אתם עושים פה?

ג'מאל זחאלקה: אנחנו בונים על הנחלה שלנו.

אכרם חסון: אבי כהן, אל תענה לאף אחד.

אכרם חסון: חבר הכנסת זחאלקה, אני מבקש.

ג'מאל זחאלקה: תגידו אותם דברים שם.

ג'מאל זחאלקה: למה אתם פה?

ג'מאל זחאלקה: שם מדברים על התנחלויות לא חוקיות, לא לפי החוק הישראלי.

דב חנין: שם זה יהודים חובשי כיפה, זה התשובה.

אכרם חסון: חבר הכנסת זחאלקה, יש לי ביקורת יותר ממך ואתה יודע שהבטן שלי מלאה בנושא הזה, אבל אני מבקש, אנחנו בדיון חשוב מאוד ולכן בואו נשמור על כבודו של כל אחד עד שיגיע תורך ואתה תדבר.

אכרם חסון: בבקשה.

<אבי כהן: סקרנו את הפעילות של כלל הוועדות המקומיות, 126 ועדות.

<אבי כהן: מצאנו מבחינת פעילות הוועדות כמה תשומות הן משקיעות באכיפה, כמה התפוקות שלהן והתוצאות שלהן.

<אבי כהן: שליש מן הוועדות לא מתפקדות: או שאין להן אכיפה בכלל או שהאכיפה שלהן היא למראית-עין.

<אבי כהן: מדינת ישראל בתיקון מספר 101 לחוק התכנון והבנייה השקיעה המון בוועדות המקומיות, גם במתן סמכויות וגם בהענקת משאבים, כולל תקנים למפקחים.

<אבי כהן: שאלנו את עצמנו איך אנחנו גורמים לוועדות לעשות את התפקיד שלהן.

<אבי כהן: ברור לנו שהשינוי האמיתי ייעשה דווקא מתוך הוועדות שנמצאות בקשר ישיר עם הציבור.

<אבי כהן: עשינו הרבה פעולות עוד לפני החקיקה.

<אבי כהן: אנחנו מדברים על העלאת שכר של מפקחים ותקנים ומפקחים שפתחנו; הגדרנו תפקידים מיוחדים לאכיפה בתוך הוועדות; הוצאנו נהלי עבודה; כתבנו תוכניות עבודה לכל ועדה וועדה.

<אבי כהן: הכול היום הוא וולונטרי.

<אבי כהן: אנחנו מבקשים להסדיר סמכויות רגולטיביות שיסייעו לנו בבקרה מסייעת לסייע לוועדות המקומיות לבצע את התפקיד שלהן.

<אבי כהן: דיברנו על קביעת נהלי עבודה, דברים שאנחנו כבר עושים ונוכל לעשות סטנדרטיזציה.

<אבי כהן: דיברנו על הכשרות מקצועיות למפקחים, בקרה של כל הפעילות, ביקורת – אי אפשר לעשות ביקורות בוועדות מקומיות בלי הסמכה, ובמקרים חריגים גם כניסה לנהלי ועדות שלא מתפקדות, מין פטיש שנמצא באוויר, שאנחנו מקווים שיגרום לוועדות לבצע את התפקיד שלהן עוד לפני שנוכל להפעיל אותו.

<אבי כהן: מתן סמכויות אכיפה לרשות בוועדה מרחבית זה רעיון שבו אנחנו מנסים ליצור הלימה בין סמכות לבין אחריות.

<אבי כהן: יש לנו הרבה רשויות שהן רשות מרחבית- - -

דב חנין: רק חסר דבר אחד וזה דמוקרטיה.

<ג'עפר פרח: לא, שיתחילו לעבוד, לתכנן.

<אבי כהן: ממשלת ישראל בהחלטות שלה רואה את הכיוון של עוד ועוד ועדות.

<אבי כהן: זאת אומרת, יש 256 רשויות מקומיות, יש 126 ועדות מקומיות והולכות להיות יותר ויותר.

<אבי כהן: יש החלטות ממשלה שיהיו יותר ועדות.

<אבי כהן: אנחנו מנסים לבנות את המנגנון שייצור הלימה בין הסמכות לאחריות.

<אבי כהן: רשות שתרצה להיות ועדה ותרצה לקבל סמכויות באכיפה – אנחנו מאפשרים לה.

<אבי כהן: מי שלא ירצה, לא ירצה, אבל מי שירצה אנחנו נותנים לו כלים וגם נותנים לו משאבים.

<אבי כהן: זה בין היתר במימון של המדינה.

<אבי כהן: נושא נוסף שהוא חשוב מאוד, בשנת 2007 מבקר המדינה קבע שאין מדיניות אכיפה בוועדות.

מאיר דויטש: גם אנחנו יכולים להתפרץ?

<ג'עפר פרח: הוא מ"רגבים".

<ג'עפר פרח: יש להם מספיק בתים בלי רישיון והם באים לפה.

אכרם חסון: ג'עפר פרח, לא נעים לי להוציא אותך.

אכרם חסון: זה לא מכובד.

אכרם חסון: אתה רשום לרשות דיבור.

אכרם חסון: בואו נהיה אנשים בוגרים ומכובדים.

אכרם חסון: זה לא יכול להיות, לא נוכל לנהל דיון כזה.

<ג'עפר פרח: אין לך מה לומר על מה שהם עושים?

אכרם חסון: יש לי הרבה מה להגיד, יותר ממך.

<ג'עפר פרח: אז הגיע הזמן.

אכרם חסון: אני מבקש, אל תתערב בדיון עד שהוא יסיים את דבריו.

אכרם חסון: כאשר תקבל זכות דיבור יהיו לך 2-3 דקות לדבר, אתה רשום.

אכרם חסון: בבקשה.

<אבי כהן: אחד הדברים המשמעותיים שקבענו בחוק הזה, מבקר המדינה בשנת 2007 אמר שיש בעיה, שבכלל לא יודעים, הוועדות המקומיות בכלל לא יודעות מה העבירות שלהן וכל האכיפה נעשית בצורה סלקטיבית, לא שוויונית ולא מקצועית, בלי להתייחס לדברים המשמעותיים.

<אבי כהן: אחד הדברים שאנחנו דורשים הוא לעשות סקרי עבירות בנייה, בדומה לסקרי הארנונה, פעם ב-5 שנים רשות מקומית תדע בדיוק את כל העבירות שיש בתחומה.

<אבי כהן: לא רק שהיא תדע, כל הציבור יידע.

<אבי כהן: ואז האכיפה לא תהיה מוכוונת תלונות או מוכוונת קפריזות של כאלה או אחרים אלא תהיה תולדה של סקר מלא שיציף את כל הבעיות וסדרי העדיפויות יהיו לפי הדברים המשמעותיים ולא לפי רצון של מישהו כזה או אחר.

<אבי כהן: כך נשיג שקיפות כמובן ושוויון.

<אבי כהן: "ישבנו" על החוק הזה בראייה שהוא חוק טוב לכולם, לכל האזרחים, גם לאלה שעוד לא נולדו, בעיקר לדורות הבאים.

<אבי כהן: אני בטוח שככל שאנחנו נתקדם עם הצעת החוק תיווכחו ותראו שאכיפה היא המנוע לאיכות חיים ולא שום דבר אחר.

ג'מאל זחאלקה: כשיש בנייה.

ג'מאל זחאלקה: כשאין בנייה ואין תכנון אז- - -

<קריאה: השאלה איך אתם מרגישים כשאתם- - -, במיוחד מר קמיניץ.

אכרם חסון: תוציא אותו החוצה בבקשה.

אכרם חסון: חבר הכנסת דב חנין, בבקשה.

דב חנין: תודה, אדוני היושב-ראש.

דב חנין: נאמר שביתו של האדם הוא מבצרו.

דב חנין: זה נאמר במסורת היהודית, זה נאמר במסורת המוסלמית, זה נאמר במסורת האירופית.

דב חנין: אין אדם בעולם שרוצה שביתו ייהרס.

דב חנין: כל אדם רוצה ביטחון בבית שלו.

דב חנין: אף אדם לא רוצה לבנות בלי רישיון.

דב חנין: השאלה למה כל-כך הרבה אנשים בונים בלי רישיון היא שאלת המוצא שלנו בדיון הזה.

דב חנין: מה שקורה באוכלוסייה הערבית הוא שאנשים בונים בלי רישיון כי הם לא יכולים לבנות עם רישיון.

דב חנין: אם את זה אנחנו לא נבין אזי לא נבין שום דבר.

דב חנין: אנחנו מדברים על אנשים שבונים על האדמה הפרטית שלהם אבל הם לא יכולים לבנות כי אין תוכניות מתאר.

דב חנין: מי אשם בזה שאין תוכניות מתאר?

דב חנין: המדינה אשמה בזה שאין תוכניות מתאר.

דב חנין: מי הולך לשלם את המחיר על זה שהמדינה אשמה?

דב חנין: האזרחים הערבים.

דב חנין: עמיתיי חברי הכנסת, יש קשר ישיר בין הדיון שמתנהל בחדר הזה לבין הדיון שמתנהל בחדר הסמוך.

דב חנין: כאן רוצים לקדם הריסת בתים לערבים שבונים על אדמתם הפרטית.

דב חנין: בחדר הסמוך רוצים להכשיר בנייה של מתנחלים על אדמה פרטית שלא שייכת להם.

דב חנין: תראו באיזה מצב מטורף אנחנו נמצאים.

דב חנין: באותו יום, באותה כנסת, בחדר אחד מכשירים בנייה של מתנחלים על אדמה פרטית של מישהו אחר ובחדר אחר מקדמים הליך של הריסת בתים של אזרחים ערבים שבונים על האדמה הפרטית שלהם.

דב חנין: זו כל התורה על רגל אחת.

דב חנין: החוק הזה, עמיתיי חברי הכנסת, הוא אחד החוקים הבעייתיים ביותר, המסוכנים ביותר והמזיקים ביותר שהגיעו לשולחנה של הכנסת.

דב חנין: קודם כול, הוא מקדם הריסת בתים תוך התעלמות מוחלטת מן הסיבה, מן השורש של הבעיה.

דב חנין: מנסים להתמודד עם בעיה בלי להבין למה הבעיה הזו נוצרה.

דב חנין: זה אף פעם לא עבד, זה לא יעבוד במקרה הזה.

דב חנין: יש כאן חוסר אבחנה בין סוגים שונים של בנייה בלתי מורשית.

דב חנין: אותו דבר בנייה של אדם שבונה בית פרטי על האדמה שלו לעומת מרכז מסחרי שלם שקיבוץ בונה בקרקע שבכלל לא מיועדת לבנייה של שום דבר.

דב חנין: יש הרחבה של מעגל הענישה והחמרה בעונשים.

דב חנין: פה ראינו דוגמה של עובדות אלטרנטיביות.

דב חנין: מספרים לנו שמקלים בפליליוּת אבל בפועל יש החמרה של הענישה.

דב חנין: זה בדיוק המצב של קפקא, זה בדיוק המצב של אורוול.

דב חנין: אי אפשר לתאר כזו החמרה בענישה בפועל כהקלה.

דב חנין: זו החמרה, זו לא הקלה.

דב חנין: אם אדוני רוצה דוגמאות אציג לך עשרות דוגמאות כאלה, אבל אציג אותן במהלך הדיון.

דב חנין: יש כאן פגיעה בבתי-המשפט, בעצמאות השיפוט.

דב חנין: אתם פוגעים ביכולת של בתי-המשפט להפעיל את שיקול הדעת שלהם.

דב חנין: זה דבר חמור ביותר.

דב חנין: אתם מבצעים האצלה של סמכויות האכיפה.

דב חנין: אתם מצמצמים את שיקול הדעת של הגופים המקומיים שהם הגופים שהאוכלוסייה בחרה, הם הגופים הדמוקרטיים, לכן אתם מעבירים את זה לוועדות מרחביות, שהן ועדות שלא נבחרו.

דב חנין: אתם מעניקים סמכויות אכיפה לגופים שאין להם שום נגיעה בעניין.

דב חנין: אתם מרחיבים סמכויות אכיפה לגורמים שלא צריכים לגעת בנושא.

דב חנין: אתם מבצעים מהלך של אכיפה רטרואקטיבית.

דב חנין: זה דבר מסוכן, זה דבר פסול, זה דבר אסור לפי כל חוק ולפי כל נורמה.

דב חנין: החוק הזה לא יעבוד.

דב חנין: הוא רק יחמיר את הבעיות.

דב חנין: הוא ייצר בעיות הרבה יותר קשות.

דב חנין: לא במקרה גם לשכת עורכי-הדין, גם הסנגוריה הציבורית, גם גופים אזרחיים מקשת רחבה מאוד מגישים התנגדות חריפה מאוד להצעת החוק הזאת.

דב חנין: אני מציע לכם לעיין בהתנגדות הזו.

אכרם חסון: תודה רבה.

אכרם חסון: אנחנו חייבים לסיים בשעה 13:00 וחייבים לתת את זכות הדיבור גם לחברי הכנסת וגם לאורחים.

דב חנין: משפט אחרון.

דב חנין: היה כאן מנכ"ל משרד ראש הממשלה, שלא נמצא אתנו כרגע.

דב חנין: לא במקרה הוא הגיע.

דב חנין: הוא הגיע לדיון הזה כדי להמחיש לכולנו שהחוק הזה הוא "בייבי" אישי של ראש הממשלה.

דב חנין: ראש הממשלה הזה, כעומק החקירות שלו כך גודל התבערה שהוא רוצה להדליק בחברה שלנו, והחוק הזה הוא חלק מן התבערה הזאת.

אכרם חסון: תודה רבה.

אכרם חסון: חבר הכנסת אבו עראר, בבקשה.

טלב אבו עראר: תודה, מכובדי היושב-ראש.

טלב אבו עראר: באמת אני שואל שאלה: עד מתי היהירות של הממשלה הזו?

טלב אבו עראר: עד מתי הגזענות כלפי האוכלוסייה הערבית?

טלב אבו עראר: הרי החוק הזה מופנה נגד האוכלוסייה הערבית.

טלב אבו עראר: שלא יספרו סיפורים – החוק מופנה נגד ערבים, הוא מופנה לערבים.

טלב אבו עראר: האם החמרת הענישה היא שתביא לפתרון מצוקת הדיור במגזר הערבי?

טלב אבו עראר: הרי כפי שציין חברי דב חנין, תוכניות מתאר אין, מאז שהישובים הוקמו ועד היום אין הרחבת תחומי שיפוט.

טלב אבו עראר: בנגב כשבאים להרוס בתים באום אל-חיראן ולהקים את היישוב חיראן, הסיבה העיקרית לכך, שכל העולם יודע עליה, היא בגלל שזה ערבי וזה יהודי.

טלב אבו עראר: גם באל-זרנוג בכביש 25 הולכים לעקור ישוב שלם של אבו-קוידר ולהעביר אותו לרהט, למרות שרהט מתנגדת, כדי להקים שם ישוב יהודי.

טלב אבו עראר: למה מה שמותר ליהודי אסור לערבי?

טלב אבו עראר: זו השאלה שלי.

טלב אבו עראר: באמת, שיענו לי נציגי הממשלה כאן.

טלב אבו עראר: אין להם תשובה.

אכרם חסון: תודה רבה.

אכרם חסון: חבר הכנסת אבו מערוף, בבקשה.

אכרם חסון: הלכתי לפי התור, כל חברי הכנסת ממהרים.

אכרם חסון: 2 דקות לכל היותר, חברים.

עבדאללה אבו מערוף: אנסה.

עבדאללה אבו מערוף: אמנם אפשר לדבר שעות על גבי שעות.

עבדאללה אבו מערוף: כבוד היושב-ראש, קודם כול תרשו לי לברך את הארגונים האזרחיים ששותפים אתנו, לא רק באמירה שיש לרמוס את הצעת החוק הזאת, בהתנגדות להצעת החוק – המרכז הערבי האלטרנטיבי, עמותת "סיכוי", מרכז "מוסאוא", האגודה לזכויות האזרח, הוועד להגנה על האדמות וכל הארגונים.

עבדאללה אבו מערוף: מכאן אני גם מברך את ראשי הרשויות שהגיעו מטמרה ומדיר אל אסד.

עבדאללה אבו מערוף: כל מי שהגיע לכאן בא מתוך אחריות, כי הם יודעים כולם שאכן החוק הזה לא אמור בכלל לעבור.

עבדאללה אבו מערוף: זה חוק דרקוני, חוק אכזרי, חוק גזעני ממדרגה ראשונה.

עבדאללה אבו מערוף: החוק הזה בא להעמיק את מה שיש עכשיו, לשדרג את האכיפה.

עבדאללה אבו מערוף: הכול מכוון לקבוצה אחת ויחידה.

עבדאללה אבו מערוף: תתארו לעצמכם אם הנתונים שישנם אצלנו היו הפוכים:

עבדאללה אבו מערוף: לפי הנתונים הרשמיים של מרכז המחקר והמידע של הכנסת 97% מצווי ההריסה הם בישובים הערבים.

עבדאללה אבו מערוף: אלה נתונים משנים 2012-2014.

עבדאללה אבו מערוף: אם המצב היה הפוך היינו עדים כאן לוויכוח הזה?

עבדאללה אבו מערוף: כמובן שלא.

עבדאללה אבו מערוף: לכן זה חוק גזעני.

עבדאללה אבו מערוף: עכשיו יש 1,348 צווי הריסה שיפוטיים, 97% מהם, נכון ליוני 2015, הם לאזרחים ערבים.

עבדאללה אבו מערוף: אז הבנו את הכול בלי להיכנס לעומק.

עבדאללה אבו מערוף: הדמגוגיה הזאת שהציגו אותה עכשיו כבוד מנכ"ל משרד ראש הממשלה וכבוד המשנה ליועץ המשפטי לממשלה ואתם, הדמגוגיה הזאת נאמרת כאילו שאנחנו עכשיו בבית-ספר למשפטים, בפקולטה למשפטים.

עבדאללה אבו מערוף: את זה לא צריך כאן.

עבדאללה אבו מערוף: אנחנו מדברים כאן על פוליטיקה, על גזענות, על חוק גזעני ודרקוני ממדרגה ראשונה.

עבדאללה אבו מערוף: מן הראוי היה שהמדינה וראש הממשלה יבואו עם תוכנית להסדיר את הבנייה הלא מוסדרת.

עבדאללה אבו מערוף: אין בנייה לא חוקית אצל האזרחים הערבים, יש בנייה לא מוסדרת וחובת

עבדאללה אבו מערוף: כם להסדיר אותה ולא להביא הצעת חוק דרקונית וגזענית להריסת בתים.

עבדאללה אבו מערוף: אתם האשמים בבנייה הלא מוסדרת.

עבדאללה אבו מערוף: אתם האשמים.

עבדאללה אבו מערוף: כל התוכניות שלנו לא אושרו: תוכניות מתאר, תוכניות מורחבות, תוכניות מפורטות.

עבדאללה אבו מערוף: הם לא אשמים.

עבדאללה אבו מערוף: חובת

עבדאללה אבו מערוף: כם עכשיו לאשר את התוכניות ואחר-כך לחשוב הלאה.

עבדאללה אבו מערוף: תודה רבה.

אכרם חסון: תודה.

אכרם חסון: חבר הכנסת עבד אל חכים חאג' יחיא, מקסימום 2 דקות לרשותך.

אכרם חסון: אחרי זה איימן עודה ותמר זנדברג.

עבד אל חכים חאג' יחיא: כבוד היושב-ראש, אני עכשיו משנה את מה שבאתי לדבר עליו ואגיב לכמה מן הסוגיות שעלו פה.

עבד אל חכים חאג' יחיא: קודם כול, למנכ"ל משרד ראש הממשלה שמדבר על מערב פרוע – זה הסתה, חד-משמעית, ואסור שמילים כאלה ייאמרו על-ידי אישיות בכירה במעמד הזה.

עבד אל חכים חאג' יחיא: חד-משמעית זה הסתה, בפרט כשזה משודר.

עבד אל חכים חאג' יחיא: דיברו פה על תוכניות מתאר.

עבד אל חכים חאג' יחיא: אני מבקש שתוגש בדיון הזה רשימה של הישובים הערביים.

עבד אל חכים חאג' יחיא: כבוד היושב-ראש, אני מבקש שתקשיב כי אני רוצה שזה יירשם בפרוטוקול ושיביאו את זה.

עבד אל חכים חאג' יחיא: רשימה של כל הישובים הערביים, תוכניות המתאר שלהם, מתי אושרה תוכנית לפני תוכנית המתאר, האם תוכנית המתאר מאושרת ובאיזה מצב היא, מתי אושרה ומה היעד שלה.

עבד אל חכים חאג' יחיא: אם נדבר למשל על קלנסואה, שם הרסו 11 בתים.

עבד אל חכים חאג' יחיא: אחרי כ-10 ימים אישרו להם תוכנית שהייתה יכולה למנוע את ההריסה שם.

<ארז קמיניץ: זה לא נכון.

אכרם חסון: יהיה לכם זמן להגיב בסוף.

אכרם חסון: ניתן לכם להגיב.

אכרם חסון: תרשמו את הדברים ותגיבו.

עבד אל חכים חאג' יחיא: אני מבקש שהוועדה תקבל טבלה שבה נקבל מענה.

עבד אל חכים חאג' יחיא: תוכנית המתאר הזו מיועדת לתת מענה עד שנת 2020 ואחרי כן יש תוכניות מפורטות.

עבד אל חכים חאג' יחיא: כלומר עד שנת 2020 אין אפשרות להוציא אפילו היתר בנייה אחד על סמך אותה תוכנית.

עבד אל חכים חאג' יחיא: התוכנית הזו התחילה בשנת 2000 והמשמעות היא שבמש 20 שנים יש הקפאה ואין אפשרות לבנות לפי תוכניות מתאר.

עבד אל חכים חאג' יחיא: חשוב מאוד לתת את התשובה לזה.

עבד אל חכים חאג' יחיא: המנכ"ל דיבר על 30,000 יחידות דיור ב-14 ישובים ערביים.

עבד אל חכים חאג' יחיא: הוא לא אמר מתי 30,000 יחידות הדיור האלה יהיו מוכנות כך שאפשר יהיה להוציא היתרי בנייה ולבנות, ועד אז מה אנחנו עושים.

עבד אל חכים חאג' יחיא: בנוסף, כשעמית אופק-שמל מדבר על כך שמטפלים בבניין ולא מטפלים באדם, כלומר לא מרשיעים, אז אני רוצה שיטפלו באדם, דהיינו לתת לו אפשרות לקבל היתר.

עבד אל חכים חאג' יחיא: מדברים על אכיפה שוויונית – תנו תכנון שוויוני ושוויון הזדמנויות ואחר-כך תדברו על שוויון באכיפה.

אכרם חסון: תודה רבה.

אכרם חסון: חבר הכנסת איימן עודה, בבקשה.

איימן עודה: אדוני היושב-ראש, מכובדי, עצם העובדה שמנכ"ל משרד ראש הממשלה, אלי גרונר, נכח פה ופתח את הדיון, יש בזה אמירה שכוחותינו הורסים בתים של ערבים.

איימן עודה: בהצעת החוק עצמה, בדברי ההסבר לא דובר על ערבים כי זה לא עובר בג"ץ, אז דובר בהכללה, אבל מנכ"ל משרד ראש הממשלה התמקד אך ורק באוכלוסייה הערבית, דיבר על כאוס במגזר, דיבר על מערב פרוע במגזר, לפי השפה שלו.

איימן עודה: אנחנו יודעים לשבח ממדים טובים בתוכניות.

איימן עודה: כך עשינו ב-922, כך עשינו בצוות מאה-ועשרים הימים וכך עשינו בוועדת אור.

איימן עודה: בכל מיני ועדות, החלטות ותוכניות ידענו להצביע על דברים טובים.

איימן עודה: עכשיו חשוב לי לומר לך, ארז קמיניץ, ותסתכל אליי בעיניים.

איימן עודה: אני לא יכול להאשים שבכל תחום במדינה יש אפרטהייד, אבל כשהמדינה בונה 700 ישובים חדשים רק ליהודים ואפס לערבים זה אפרטהייד.

דוד אמסלם: 700 ישובים?

איימן עודה: 700 ישובים חדשים מאז 1948 ועד עכשיו.

עבד אל חכים חאג' יחיא: חוץ מהתנחלויות.

איימן עודה: כולם ליהודים ואפס לערבים.

איימן עודה: יש 930 ישובים במדינה שאני כערבי לא יכול לגור בהם.

דוד אמסלם: למה?

דוד אמסלם: רהט הייתה מאז קום המדינה?

איימן עודה: אתה הגעת עכשיו.

איימן עודה: אכרם חסון כיושב-ראש לא שיבש את הדיון.

איימן עודה: אני מבקש ממך, תקשיב לי בבקשה.

דוד אמסלם: עכשיו אתה מעיר לי?

דוד אמסלם: תעצור אתה ותקשיב לי.

דוד אמסלם: אני כאן מנהל את הדיון, לא אתה.

איימן עודה: טוב, אז למה אתה מפריע לי?

דוד אמסלם: אני לא מפריע.

דוד אמסלם: אני שואל.

דוד אמסלם: אני מנהל את הדיון.

איימן עודה: טוב, אבל למה אתה מפריע לי?

דוד אמסלם: אני לא מפריע.

דוד אמסלם: אני שואל שאלת הבהרה.

איימן עודה: עוד רגע מסתיים הזמן שניתן לי.

דוד אמסלם: אתן לך עוד 30 שניות בגלל השאלה שלי.

איימן עודה: תודה.

איימן עודה: הגשנו הצעה שמדברת על הפסקת הריסות במשך שנתיים ושאנחנו נפנה לציבור שלנו ונבקש ממנו לא לבנות.

איימן עודה: כך פותרים את הבעיה ומקדמים תוכניות מתאר.

דוד אמסלם: הציבור שלכם שומע לכם?

איימן עודה: יש לנו מנגנונים, שאנחנו נפגשים בכל חודשיים.

דוד אמסלם: עד היום לא אמרתם להם לא לבנות באופן לא חוקי?

איימן עודה: כמה אתה מפריע.

דוד אמסלם: אוציא אותך.

איימן עודה: אתה מפריע לי.

דוד אמסלם: אוציא אותך.

דוד אמסלם: פעם שנייה שאתה מעיר לי.

איימן עודה: היה לנו מנגנון שבכל חודשיים נפגשים.

איימן עודה: במידה ואנחנו עומדים בהתחייבות שלנו אז הממשלה מתחילה בהתחייבות שלה.

איימן עודה: אני רוצה לומר לכם שבמידה והחוק הזה יעבור הוא לא ימומש בפועל, אבל אנחנו נקרא למרי אזרחי.

איימן עודה: מה זאת אומרת מרי אזרחי?

איימן עודה: אנחנו נקרא ל-50,000 אזרחים שלא ישלמו כלל וכלל.

איימן עודה: תשימו 50,000 אנשים בבתי-סוהר ונראה אתכם.

איימן עודה: אנחנו נקרא למרי אזרחי.

דוד אמסלם: תודה רבה.

דוד אמסלם: חברת הכנסת תמר זנדברג, בבקשה.

תמר זנדברג: תודה רבה, אדוני.

תמר זנדברג: בחדר הסמוך, ממש פה באותה קומה, הכנסת הזו דנה, לא לראשונה, בדיונים ארוכים וליליים בקבינט בהשתתפות ראש הממשלה, איך להסדיר בתים מחוץ לגבולות מדינת ישראל שבהם נבנתה בנייה לא חוקית של יהודים על קרקע פרטית של ערבים.

תמר זנדברג: היא מסבירה לנו עכשיו ש"לא תגנוב" זה נכון אלא אם כן אתה יהודי שגונב מערבי, אז זה בסדר.

תמר זנדברג: זה חוק שעכשיו מצביעים עליו בחדר הסמוך, פה.

תמר זנדברג: וכאן אנחנו באים להעביר חוק שמסביר לנו שבנייה מתוקף תוכנית שלא קיימת היא עבירה על החוק.

תמר זנדברג: אבל אין חוק, כי תוכנית בנייה היא כמו חוק, יש לה תוקף חוקי.

תמר זנדברג: יושבים כאן המון נציגים של השלטון המקומי, ראשי ערים לשעבר וראשי ערים בהווה.

תמר זנדברג: אם אין תוכנית מתאר ואין מתוקף מה להוציא היתר בנייה אז מה לא חוקי פה?

תמר זנדברג: עכשיו נהפוך את זה ללא חוקי בדיעבד.

תמר זנדברג: ישב כאן מנכ"ל משרד ראש הממשלה ואמר לנו, בעצם כולכם אמרתם, גם ארז קמיניץ וכולכם, שזה לא חוק לערבים.

תמר זנדברג: אתם חזרתם ונתתם את אותה דוגמה של גן אירועים על שטח חקלאי, שכולנו נגד.

<ארז קמיניץ: יש עוד דוגמאות.

תמר זנדברג: אבל מנכ"ל משרד ראש הממשלה יש לו כנראה דעה אחרת מכם, כי הוא בא לכאן מתוקף עיקרון פוליטי ולא עיקרון תכנוני ומשפטי.

תמר זנדברג: הוא דיבר על כך שבישובים הערביים לא יהיה כאוס תכנוני ולא יהיה מערב פרוע, הוא דיבר על החלטה 1559 ועל החלטה 922, שתיהן נוגעות אך ורק למגזר הערבי.

תמר זנדברג: אז מה אתם באים עכשיו להסביר לנו?

תמר זנדברג: שזה לא חוק לערבים בלבד?

תמר זנדברג: שלמעשה 90% מהריסות הבתים הן רק של בתי ערבים מתוקף תוכניות מתאר לא קיימות?

תמר זנדברג: וכשהן קיימות וכשתוכניות המתאר מתחילות להתקדם – דיברת על ועדות שמוסמכות.

תמר זנדברג: כמה ועדות מרחביות או מקומיות בישובים ערביים הוסמכו?

<אבי כהן: כמה ועדות ערביות יש בכלל?

תמר זנדברג: כמה מהן הוסמכו?

עבד אל חכים חאג' יחיא: יש רק 4 ועדות.

<קריאה: מי אשם?

<קריאה: אנחנו אשמים?

<קריאה: אנחנו לא אשמים.

דוד אמסלם: חברת הכנסת זנדברג, משפט אחרון, בבקשה.

תמר זנדברג: עוד שני משפטים אחרונים.

תמר זנדברג: את מה שיש לי להגיד על הסעיפים אגיד בדיון הפרטני אבל שני משפטים אחרונים.

תמר זנדברג: קודם כול, אני מבקשת, וסירבת להיכנס למספרים, היום נערך דיון כללי אבל אני חושבת שאת המשך הדיונים צריך לקיים קודם כול על סמך נתונים: מה היקף הבנייה הלא חוקית, כמה הסדרות היו, האם אנחנו הולכים לתהליך כזה, כמה תוכניות מתאר בוצעו, כמה הריסה בדיעבד, לקיים את הדיון על סמך מידע מה נעשה מתוקף צוות מאה-ועשרים הימים, האם היישום לא התחיל, מתוקף תוכנית 922 וכולי.

תמר זנדברג: המשפט השני שלי מופנה אל חבר הכנסת אכרם חסון ואל חבר הכנסת חמד עמאר שלא נמצא כאן.

תמר זנדברג: קיבלתם עצומה שחתמו עליה 1,500 אזרחים, שמופנית ספציפית לשניכם בתור ערבים ודרוזים שנמצאים כאן במדינה ושהם חברי קואליציה, להתנגד לחוק הזה, להצטרף לא רק לחברים של כולנו באופוזיציה ואלינו אלא למה שאתם יודעים ומכירים מהציבור שלכם, מהישובים שלכם.

תמר זנדברג: העצומה הזו נשלחה אליכם מטעם ארגון "זזים", 1,500 איש פנו, והיא קוראת לחברי הכנסת דווקא מן הקואליציה להתנגד לחוק הזה.

דוד אמסלם: תודה רבה.

דוד אמסלם: חבר הכנסת אכרם חסון, בבקשה.

אכרם חסון: אדוני היושב-ראש, חברי חברי הכנסת, קהל נכבד, אין ספק שדעתי ידועה, גם הודעתי במליאה שאני מתנגד לחוק הזה ואצביע נגד הקואליציה ונגד כל מי שיביא אותו, מכמה טעמים.

אכרם חסון: הייתי יושב-ראש ועדת תכנון ובנייה בעבר, הייתי ראש עירייה.

אכרם חסון: אני רוצה להגיד לכם שמחדל התכנון הוא שגרם לאנשים להיות עבריינים בעל כורחם.

אכרם חסון: הערבים, הדרוזים, הנוצרים והמוסלמים הם לא מפירי חוק כי כייף להם להיות בבתי-משפט ולשלם מחיר כבד מאוד, אלא בגלל שמישהו לא תכנן.

אכרם חסון: יכול להיות שראש המועצה לא תכנן, יכול להיות שיושב-ראש ועדת התכנון והוועדה לא תכננו, אבל גם יכול להיות שהממסד הישראלי הזניח את כל הכפרים האלה ולא תכנן.

אכרם חסון: אתן לכם כמה דוגמאות.

אכרם חסון: כאשר הייתי ראש עירייה באתי לישוב שנקרא עוספייה.

אכרם חסון: במשך 15 שנים המדינה לא נתנה ולו מגרש אחד לאף חייל משוחרר ולא נתנו להם לבנות כי אין תוכנית מתאר.

אכרם חסון: אתם רוצים שאנשים ילכו לגור בדניה או בחיפה בכלל?

<ארז קמיניץ: מה קורה היום בעוספיה?

<פהמי חלבי: המצב גרוע יותר.

<פהמי חלבי: לא השתנה הרבה.

אכרם חסון: אמרנו: תקפיאו את הכול, תעצרו את הכול, תנו הזדמנות לתכנון חדש.

אכרם חסון: הייתי מאמין לכם אם הייתם באים בתום-לב ואומרים עכשיו: אנחנו כולם שווים, יהודים, דרוזים, מוסלמים ונוצרים כולם שווים, מעכשיו יש אכיפה וכל אחד דמו בראשו.

אכרם חסון: עם זה אין לי בעיה.

אכרם חסון: אבל כאשר אני מפגר אחריך ב-68 שנים ואין לי שום אפשרות לתת לבן שלי לבנות כחוק, אתם הפכתם הכול.

דוד אמסלם: אני מבקש לומר משפט אחד.

דוד אמסלם: אנחנו – ואתם הייתם שותפים – במסגרת חוק ההסדרים 2015, אז אפילו התווכחנו עם ארז קמיניץ, ובסוף עשינו את זה בחקיקה, קבענו שעד תחילת 2014 – ארז קמיניץ התעקש רק בגלל דבר אחד, הוא אמר שהיו פסקי-דין חלוטים ושנוציא אותם בגלל כבודם של בתי-המשפט, לא בגלל נושא העבירה – וסיכמנו שרוב העבירות שנעשו עד תחילת שנת 2014 לא יטופלו כל עוד הן לא סותרות תוכנית מתאר ואפשר להסדיר אותן.

<ארז קמיניץ: יש ועדת משנה מיוחדת להסדרה.

<ג'עפר פרח: זה לא מתבצע.

<ארז קמיניץ: תגישו תוכניות אז זה יתבצע.

<ג'עפר פרח: משקרים לכם.

דוד אמסלם: אם זה לא מתבצע תפנה אליי, אערוך על זה דיון נפרד, בגלל שחוק זה חוק והם צריכים לעמוד בדרישות החוק.

דוד אמסלם: זה חוק.

דוד אמסלם: הבנת?

<ג'עפר פרח: גם חוק התכנון והבנייה הוא חוק.

עבדאללה אבו מערוף: החוק הזה בא לבטל את מה שהסכמנו.

עבדאללה אבו מערוף: זו המטרה.

עבדאללה אבו מערוף: עם כל הכבוד, זו המטרה.

דוד אמסלם: בגדול, זה היה המעטפת של החוק כי אני חושב שיש בזה צדק.

דוד אמסלם: תמיד אמרתי, האוכלוסייה הערבית, אני מסכים אתך, בכלל אזרח רגיל באינסטינקט הוא אזרח שומר חוק, אין לו שום סיבה לעבור על החוק.

דוד אמסלם: אם הוא מבין שמאלצים אותו, המדינה לא מאפשרת לו לשמור על החוק, ויש את החיים, אז הוא נאלץ לעבור על החוק.

דוד אמסלם: לא שאני מצדיק את זה אבל אין לו מה לעשות.

דוד אמסלם: מי שהתחיל עם זה וביקש ממני להתחיל לקדם את זה הוא חבר הכנסת זוהיר בהלול.

דוד אמסלם: ישבנו אז בפגישת עבודה עם בינת שוורץ וערכנו לפחות שתי ישיבות בחדרי כדי להתחיל לקדם תוכניות מתאר במגזר הערבי, ששם באמת הייתה בעיה.

דוד אמסלם: על זה אין ספק.

אכרם חסון: אני מצדיק אותך, אבל מה הבעיה?

אכרם חסון: שרק בסוף שנת 2016 שר האוצר והשר שלי באישור הממשלה נתן תקציבים גדולים מאוד כדי להתחיל לתכנן.

אכרם חסון: עכשיו סיכמנו עם שירי ברנד וכל הצוות המכובד שעושה עבודת קודש שאנחנו תוך שנה וחצי נסיים את התכנון.

אכרם חסון: אבל אם אתה מנסה לרכב עד 2014, אנשים בנו ב-2015 כי אין להם ברירה והם צריכים להקים משפחות.

אכרם חסון: למה אני בא בטענות אל ארז קמיניץ?

אכרם חסון: רוב הקצינים והחיילים המשוחררים חזרו לכפר והפכו להיות עבריינים עם רישום פלילי, הם לא יכולים לקבל שום תפקיד.

אכרם חסון: פגעו בחיילים הדרוזים שלוש פעמים, לא פעמיים: שלא נתנו להם אדמת מדינה, שהביאו אותם לבית-המשפט ושפתחו להם תיק פלילי וחסמו מהם את הקידום שלהם.

אכרם חסון: לכן היום אנחנו נמצאים בדרך הנכונה.

אכרם חסון: כך צריך לנהוג בכל הישובים הערביים, צריך לתת הזדמנות, לבוא עם ידיים נקיות ולהגיד: חבר'ה, מכאן אנחנו מתחילים בצעדים בוני אמון.

דוד אמסלם: העיקרון שאתה אומר, ש"חותך" את דבריהם של כמעט כל הדוברים, החבר'ה אומרים: בסופו של דבר אנחנו חייבים להסדיר תוכניות מתאר שעל בסיסן אפשר להוציא תוכניות ומי שיחרוג מן הכללים בוודאי נטפל בו.

דוד אמסלם: זה מה שדיברנו לפני שנה.

אכרם חסון: דיברנו והייתה על זה הסכמה.

<ארז קמיניץ: מה אתם חושבים שקורה?

<ג'עפר פרח: הם חילקו את הכסף לג'ובניקים שלהם.

עבדאללה אבו מערוף: זה היה גם תכנון מפורט, לא רק תוכניות מתאר.

עבדאללה אבו מערוף: על זה הסכמנו והיה חוק.

דוד אמסלם: ג'עפר פרח, אתה מתפרץ פעם שנייה.

דוד אמסלם: גם אם זה נכון, אתה מתפרץ.

דוד אמסלם: דיברנו על תוכניות מתאר.

עבדאללה אבו מערוף: גם על תכנון מפורט.

<קריאה: לא מוציאים היתר מטעם תוכנית מתאר.

דוד אמסלם: חבר'ה, לא מדברים מהיציע.

דוד אמסלם: בסדר?

דוד אמסלם: אני רוצה את ההבהרה שלכם, לא לחוק אלא לרעיון.

דוד אמסלם: הרי גם אני נפגשתי אתך ודיברנו.

דוד אמסלם: בסופו של דבר היום חיזקתם את היחידה הארצית לאכיפה.

דוד אמסלם: אמרת לי: אנחנו הולכים לטפל במשהו במסגרת חוץ לקו הכחול של תוכנית המתאר בכלל.

דוד אמסלם: זאת אומרת, אלה מקומות שנניח שיש אפילו תוכניות מתאר, נניח שאכרם חסון צודק, וייקח עוד חצי שנה או שנה להסדיר את זה, וגם הוא צודק שבינתיים מישהו עשה איזו עבירה כי לאדם אין עדיין את הכללים.

דוד אמסלם: אנחנו מדברים כרגע באכיפה על מה שבכלל אין סיכוי שאי-פעם יוכשר, כך הבנתי ממך.

<אבי כהן: נכון.

<אבי כהן: בשני משפטים, רוב הישובים במגזר מתוכננים.

<אבי כהן: יש כאן נציגים ממינהל התכנון.

<אבי כהן: יש לנו את הנתונים ואנחנו נציג לכם אותם.

דוד אמסלם: בדיון הבא שאערוך אבקש מהם להביא, כפי שאמרה תמר זנדברג, את כל הנתונים, את המצגת.

דוד אמסלם: הדיון הבא יהיה על תוכניות מתאר מול היקף הבעיה, כפי שתמר זנדברג אמרה, לפני שבכלל נתקדם.

עבדאללה אבו מערוף: בגלל זה אמרנו שאנחנו עכשיו לא בפקולטה למשפטים, עם כל הכבוד.

דוד אמסלם: אנחנו לא מצביעים היום, כך אמרתי.

<קריאה: מה עם תכנון מפורט?

<אבי כהן: העבודה של התכנון המתארי היא עבודה מאומצת ב-10 השנים האחרונות, לא בשנה האחרונה.

<אבי כהן: הגענו למצב שהיום יותר מ-65% מן הישובים הערבים – ונראה לכם נתונים – מתוכננים, דהיינו עם קו כחול.

<אבי כהן: במגזר הדרוזי זה היום 75%.

<אבי כהן: הממשלה במסגרת תוכנית 922 – רוב התקציב של צוות מאה-ועשרים הימים כבר ממומש התכנון המפורט.

<אבי כהן: לגבי הוותמ"לים – ראשי הרשויות המקומיות שיושבים פה יודעים היטב מה הוותמ"לים נותנים במגזר.

<קריאה: זה 20% מהתוכניות אבל רק 8% מסך הדירות.

<קריאה: יש תוכנית ותמ"ל אחת בערד.

<קריאה: בכל המגזר הערבי אין תוכניות.

<קריאה: אל תשקרו בנתונים.

דוד אמסלם: אני מבקש להוציא אותו.

<אבי כהן: הוותמ"לים במגזר, בניגוד למקומות אחרים, גם "מלבינים" עבירות בנייה.

דוד אמסלם: אכרם חסון, בבקשה, זכות הדיבור הייתה שלך ועצרתי אותך.

אכרם חסון: רציתי להגיד עוד שני דברים לארז קמיניץ.

אכרם חסון: מבדיקה שעשיתי אני רואה שיש פה התערבות גסה גם בהחלטות של בתי-המשפט.

אכרם חסון: אתם כאילו באים לבתי-המשפט ולא משאירים להם שיקול-דעת.

אכרם חסון: יש מקרים שהם הומניים.

דוד אמסלם: על זה נדבר בעת ההקראה.

עבדאללה אבו מערוף: אם נגיע בכלל להקראה.

אכרם חסון: והדבר האחרון, גם נותנים סמכויות לרשות הטבע והגנים.

אכרם חסון: גם לרשות הטבע והגנים יש אינטרסים לא לתת לאנשים להתרחב, לא לתת להם להתקדם, למרות שבזמנו כל הפארקים נלקחו מן האדמות שלנו.

אכרם חסון: בואו נשב, ניתן צ'אנס לצעדים שהתחלנו לבנות עכשיו ביחד.

אכרם חסון: מינהל התכנון עושה עבודת קודש.

אכרם חסון: ולא כל יום להוציא צווי הריסה ולהכניס אותנו לפעול כמו בבית משוגעים ולהתחיל לרוץ, למה לא אמרנו ולמה מישהו לא עצר בנייה לפני שנה.

אכרם חסון: מי שלא עצרו אותו – לא עצרו אותו.

אכרם חסון: בואו נתחיל דף חדש עכשיו.

דוד אמסלם: תודה.

דוד אמסלם: חבר הכנסת ג'מאל זחאלקה, בבקשה.

ג'מאל זחאלקה: תודה, אדוני.

ג'מאל זחאלקה: אנחנו לא נגד אכיפה כפי שנאמר כאן.

ג'מאל זחאלקה: אנחנו חושבים שבכל תכנון ראוי צריכה להיות אכיפה.

ג'מאל זחאלקה: זה מוגבל בכל עולם, זה לא המצאה ישראלית.

ג'מאל זחאלקה: אנחנו טוענים שכדי שתהיה אכיפה נכונה צריך שתהיה אפשרות נאותה וסבירה לכל אזרח לבנות בית ולקבל רישיון לבית.

ג'מאל זחאלקה: על כן אני מציע דבר פשוט.

ג'מאל זחאלקה: קודם כול, אפילו במצב הנוכחי, אני מציע קודם כול להגיע לאיזה פתרון, ותיכף אגיד אותו.

ג'מאל זחאלקה: אבל כבר עכשיו אציע שכל מה שנקרא עבירת בנייה ייבחן על-פי חוק, יהיה סעיף שיגיד: אם האחריות על אי-התכנון נופלת על המדינה אזי האזרח פטור.

ג'מאל זחאלקה: כאשר המדינה לא תכננה ולא הציגה תוכניות סבירות, ויש ישובים רבים כאלה במקומות רבים, אתה לא יכול לבוא לאזרח בטענות.

ג'מאל זחאלקה: אז צריך להעניש את המדינה, צריך להעניש את אלה שלא עשו.

ג'מאל זחאלקה: לכן קודם כול תבחן כל עבירה.

ג'מאל זחאלקה: אם תכניס סעיף כזה, אני אומר לך, החוק ייצא מתוקן, כי האשמה העיקרית היא המדינה בעניין הזה, בואו נעמיד דברים על דיוקם.

ג'מאל זחאלקה: הציגו פה את האזרחים הערבים כעבריינים, כמערב פרוע.

ג'מאל זחאלקה: כך אמר מנכ"ל משרד ראש הממשלה.

ג'מאל זחאלקה: אנחנו יודעים מה זה מערב פרוע, זה אנשים פורעי חוק.

ג'מאל זחאלקה: הוא השריף.

ג'מאל זחאלקה: הגיע הזמן שתתייחסו אלינו כאל אזרחים ולא כאל נתינים.

ג'מאל זחאלקה: אנחנו לא נתינים של אף אחד.

ג'מאל זחאלקה: ההצעה שלנו הייתה פשוטה מאוד ואני חושב שהיא הצעה סבירה ומקובלת, אם יש רצון.

ג'מאל זחאלקה: עשינו את זה בעבר.

ג'מאל זחאלקה: הייתה בעיה באל רוחה, התנהל משא ומתן בינינו לבין הממשלה, המשא ומתן ארך שנתיים, הגענו להסכם לשביעות רצון כולם, נפתרו הרבה בעיות.

ג'מאל זחאלקה: אפשר לפתור את הבעיות.

ג'מאל זחאלקה: אם נשאל בעצת המומחים יגידו לך מומחים רבים, רוב המומחים בעצם, שאפשר להגיע להבנות בעניין הזה.

ג'מאל זחאלקה: לכן הצענו, ושוב נציע, אנחנו לא רוצים עימותים, לא רוצים חוקים, לא צריך את החקיקה הזאת, לא צריך שיבוא לכאן, כפי שאומרים, האיש הרע עם החקיקה.

ג'מאל זחאלקה: אני מרגיש שעושים ייעול לפעולות מרושעות, כך עושים.

ג'מאל זחאלקה: דיברת בשבחי הייעול אבל מה המטרה של הייעול הזה?

ג'מאל זחאלקה: המטרה של הייעול הזה להרוס, להעניש, לא לתת לאנשים קורת גג.

ג'מאל זחאלקה: אז אני מציע קודם כול, כדי שאתה תבקש ממני או מכל אזרח את השמירה על חוקי התכנון והבנייה תאפשר לי לבנות ברישיון.

ג'מאל זחאלקה: אם אתה לא מאפשר לי אין לך זכות.

ג'מאל זחאלקה: אתה לא יכול להגיד לי, כבוד היושב ראש, שתעניש אותי על כך שאני נשאר בחדר כאשר אתה סוגר את כל הדלתות ולא מאפשר לי לצאת.

ג'מאל זחאלקה: אתה לא יכול להגיד: אני מעניש אותך כי נשארת, כאשר אתה סוגר לי את כל הדלתות.

ג'מאל זחאלקה: תפתח לי דלת.

דוד אמסלם: תודה רבה.

דוד אמסלם: חבר הכנסת אוסאמה סעדי, בבקשה.

אוסאמה סעדי: אדוני היושב-ראש, חברי חברי הכנסת, אתה מכיר אותי שאני בדרך כלל לא מתפרץ ולא מדבר בצעקות.

דוד אמסלם: זה עונתי, תלוי... הוצאתי אותך גם לפני חודש וחצי.

אוסאמה סעדי: אבל כשמגיע מנכ"ל משרד ראש הממשלה ומדבר בסגנון כזה אז באמת המרצע יצא מן השק.

אוסאמה סעדי: אני מתפלא על חברי ארז קמיניץ שהחוק הזה הולך להיות על שמו.

אוסאמה סעדי: זה חוק שהוא כתם שחור בספר החוקים.

<קריאה: הוא תלמיד של הבוס שלו.

דוד אמסלם: אדוני, אני מבקש ממך לצאת.

אוסאמה סעדי: כשמנכ"ל משרד ראש הממשלה בא להסית נגד מגזר מסוים זה בושה וחרפה.

אוסאמה סעדי: כל החוק הזה מיועד אך ורק נגד החברה הערבית.

אוסאמה סעדי: הוא אומר במפורש: היום אנחנו הולכים לעשות חוק נגד הציבור הערבי.

אוסאמה סעדי: זה לא יעבור במבחן בג"ץ, שעושים חוק מיוחד אך ורק לציבור הערבי.

אוסאמה סעדי: עכשיו יצאתי באמצע הצבעות, כאשר אנחנו משעה 10 בבוקר מצביעים על חוק הסדרת ההתיישבות בשטחים הכבושים, ששם לא מדובר בחוקי תכנון ואין חוקי תכנון ובנייה, ומדובר בהכשרת מבנים על קרקע פרטית של פלסטינים, כאשר היועץ המשפטי לממשלה בעצמו אומר שזה חוק לא חוקתי ושהוא לא יכול להגן על זה בבג"ץ, ואתם מעבירים את זה ברוב דורסני של הקואליציה, מעבירים את זה עכשיו, ואתם רוצים להעביר את זה מחר בקריאה שנייה ושלישית.

אוסאמה סעדי: אז למה אין פתרון פה במגזר הערבי, כשאנחנו מתחננים בפני ארז קמיניץ, נפגשנו כבר לכמה ישיבות עם ארז קמיניץ ועם הצוות שלו ועם היועץ המשפטי לממשלה, ואנחנו משוועים ומתחננים: תנו לנו פתרון?

אוסאמה סעדי: אנחנו לא רוצים עימותים, אדוני היושב-ראש.

אוסאמה סעדי: לכן אני פונה אליך כמי שמכיר אותך, אנחנו רוצים פתרונות.

אוסאמה סעדי: זה דוח צוות מאה-ועשרים הימים.

אוסאמה סעדי: אקרא רק חלק מן ההמלצות.

אוסאמה סעדי: ארז קמיניץ היה חלק מזה.

<ארז קמיניץ: הייתי שם, אני מכיר.

אוסאמה סעדי: פרק ד': סל הפתרונות – "להלן ההמלצות לפרק התכנון: איתור מתחמים חדשים, העצמת עצמאותן של הוועדות המקומיות, הקמת ועדת גבולות קבועה, תיקון תמ"א 35, הפחתת מספר היחידות," זה פחת מ-500 ל-200.

דוד אמסלם: כל זה קרה, דרך אגב.

<ג'עפר פרח: שום דבר לא קרה.

דוד אמסלם: אני מכבד אותך, זו ההתרעה השנייה וחצי.

דוד אמסלם: בפעם השלישית תצא לבד.

אוסאמה סעדי: "תקצוּב תוכניות מפורטות בקרקע מדינה וקרקע פרטית".

<ארז קמיניץ: 80 מיליון שקלים.

אוסאמה סעדי: אבל בפועל כמה יצא, כמה תוכניות מפורטות יש?

אוסאמה סעדי: אדוני היושב-ראש, זה חשוב מאוד: "להלן ההמלצות להסדרת הבינוי הקיים: ביצוע סקר מבנים לא מורשים".

אוסאמה סעדי: שיגידו כמה מבנים לא מורשים יש.

אוסאמה סעדי: "למקד את הטיפול בבעיה ולהנגיש את הכלים לפתרון באופן אופטימלי".

אוסאמה סעדי: איפה הסקר הזה?

אוסאמה סעדי: כמה?

אוסאמה סעדי: מה עשיתם?

אוסאמה סעדי: פרט לכך: "האצת התכנון על-ידי מוסדות התכנון.

אוסאמה סעדי: הצוות ממליץ כי מוסדות התכנון יידרשו לתוכניות".

דוד אמסלם: אוסאמה סעדי, אני מכבד אותך.

דוד אמסלם: יש לך 30 שניות לסיים את הטיעון.

<ארז קמיניץ: הוא קורא אחד לאחד בדיוק מה שאנחנו עושים.

אוסאמה סעדי: במקום שיביאו לנו חוקים ליותר אכיפה, ליותר הריסה, בואו, ארז קמיניץ, תיפגשו אתנו.

אוסאמה סעדי: אנחנו רוצים למצוא פתרונות לא בדחפורים, כי זה רק יביא לפיצוץ, אלא בהידברות על מנת שנמצא פתרונות.

אוסאמה סעדי: אני יודע שנפגשתם עם עיריית טייבה והגעתם להסכם שלא תהרסו בטייבה ובתמורה לכך עיריית טייבה תבטיח שלא יהיו מבנים חדשים בתקופה הזאת.

אוסאמה סעדי: זה מה שאנחנו בעצם מציעים, אותו פתרון שיש בכפר מג'אר עם העדה הערבית הדרוזית.

אוסאמה סעדי: בואו, אנחנו רוצים אותו פתרון, תנו לנו את הפתרונות הללו.

דוד אמסלם: תודה רבה.

דוד אמסלם: חבר הכנסת זוהיר בהלול, בבקשה.

זוהיר בהלול: סליחה שאני פונה אליך, מר קמיניץ, בגוף ראשון.

דוד אמסלם: לא שאלות.

דוד אמסלם: תדבר.

זוהיר בהלול: אני מדבר.

זוהיר בהלול: יש לי טכניקה.

זוהיר בהלול: .. אני קצת יצירתי.

זוהיר בהלול: אני מתנצל שאני פונה אליך בגוף ראשון.

זוהיר בהלול: מדוע אני מתנצל?

זוהיר בהלול: מכיוון שאתה משקף מדיניות.

זוהיר בהלול: אתה לא מדבר רק בעצם לשונך אלא אתה הקומיסר של מדיניות מקפחת ומלאת אפליה.

זוהיר בהלול: הדוח שלך, מר קמיניץ, ייזכר לדיראון עולם כחוק שמבתר את החברה הערבית מן החברה הישראלית.

זוהיר בהלול: אתה קורע את מרקמי החיים בחוק הזה.

זוהיר בהלול: במקום שתביא חוק שיש בו האנשה הבאת חוק שיש בו הענשה קולקטיבית.

זוהיר בהלול: אם באמצעות החוק שלך ייהרסו 50,000 בתים הרי הירושימה ונגסקי יהיו בדיחה לעומת מה שכאן ייעשה.

זוהיר בהלול: אתה בעצם מזכיר לי את מסמך קני.

זוהיר בהלול: אני לא יודע בן כמה אתה, אני יותר מבוגר ממך לפחות ביום אחד.

זוהיר בהלול: היֹה היה איש ושמו בישראל ישראל קני.

זוהיר בהלול: ישראל קני חיבר מסמך ששיקף כמובן את המדיניות של ממשלת ישראל, לייהד את הגליל.

זוהיר בהלול: הוא רצה לרוקן את הערבים ממרחבי הגליל הקסומים.

זוהיר בהלול: שיעור הערבים היום עומד עדיין על 51% בגליל.

זוהיר בהלול: לא תוכלו באמצעות חוקים גזעניים כאלה לגדוע את החברה הערבית, להעלים אותה, לאייד אותה מן העולם.

זוהיר בהלול: החברה הערבית תישאר כאן.

זוהיר בהלול: החיים חזקים יותר מן החוק שלך, מר קמיניץ.

זוהיר בהלול: גם איני מבין איך לא רעדה היד שלך כאשר חתמת בסופו של דבר על החוק הזה.

דוד אמסלם: דרך אגב, אני רוצה לומר משהו לגבי הנושא הזה של מר קמיניץ.

דוד אמסלם: צריך להבין, המשנה ליועץ המשפטי לממשלה הוא פקיד, הוא לא ממציא חוקים.

דוד אמסלם: זה חוק ממשלתי.

דוד אמסלם: צריך להבין, הוא לא הכתובת.

דוד אמסלם: אם יש כתובת בעניין הזה זה או אני או ראש הממשלה.

דוד אמסלם: אתה יכול לתקוף אותי אבל עזוב אותו.

דוד אמסלם: בבקשה.

ג'מאל זחאלקה: זה לא בדיוק כך.

דוד אמסלם: אחרי זה תסביר לי למה לא בדיוק.

זוהיר בהלול: אני רק ממשיך את הקו של חבר הכנסת ג'מאל זחאלקה.

זוהיר בהלול: אני שוב משתמש, השתמשתי כבר פעמיים במושג הזה היום שאותו למדתי מחברי המשפטן היועץ שלי עזמי: יש אשם תורם.

זוהיר בהלול: האשם התורם זה הממשלה, שבמשך שנים בכוונת מכוון לא תכננה תוכניות מתאר לציבור הערבי.

זוהיר בהלול: פעם הייתי איש תקשורת וחשבתי שאין זמן לרשויות התכנון והבנייה במדינה להכין תוכניות מתאר לציבור הערבי.

זוהיר בהלול: עכשיו נפל הפור בחוק הזה, כאשר הבנתי שביד מכוון המדיניות הממשלתית לא תכננה תוכניות מתאר, רק כדי שנגיע לנקודה הזאת, שבה אתם תאמרו לנו, בהצטלבות הקריטית הזאת אתם תאמרו לנו: אתם הפרתם את החוק, אתם פורעי חוק ולכן אנחנו מביאים לכם את חוק קמיניץ כדי להרוס את הבתים האלה.

זוהיר בהלול: תנו צ'אנס לחיים.

זוהיר בהלול: מר קמיניץ, דרכך אני פונה באופן מטפורי לממשלה ואני אומר שזו הממשלה הכי גזענית שנולדה מכל ממשלות ישראל.

זוהיר בהלול: הניחו את ידיכם מאתנו.

זוהיר בהלול: אנחנו רוצים רק לחיות, ריבונו של עולם.

זוהיר בהלול: כל האנשים האלה באו מכל רחבי הארץ כדי לזעוק את זעקת החיים במקום זעקת המוות.

זוהיר בהלול: תנו צ'אנס למה שאמרו כאן, תנו צ'אנס.

זוהיר בהלול: אנחנו נפסיק לבנות מהיום, תנו לנו שנתיים ואל תהרסו בתים.

דוד אמסלם: תודה רבה.

דוד אמסלם: חברת הכנסת יעל גרמן, בבקשה.

יעל גרמן: יש ביטוי במסכת גיטין בדף מ"ה עמוד א': "לא עכברא גנב אלא חורא גנב".

יעל גרמן: אני חושבת שהדוגמה ברורה.

יעל גרמן: אנחנו יכולים לתפוס את העכבר אבל כל עוד לא נסתום את החור יבואו עכברים חדשים.

יעל גרמן: אין הכוונה שלא צריך לתפוס עבריין, אבל הכוונה היא שצריך קודם כול למצוא את הסיבה מדוע אותו עבריין עבר את העבירה.

יעל גרמן: כאן כל מי שקדם לי אמר את הדברים הברורים והמובנים מאליהם, למעשה רוצים להטיל על הציבור גזרה שאינו יכול לקיים אותה.

יעל גרמן: הציבור הערבי לא יכול לקיים את הגזרה הזאת ששמה חוק קמיניץ.

יעל גרמן: מה אפשר לעשות, זה על שמך, ארז קמיניץ, כך הוא נקרא.

<ארז קמיניץ: אני מבין שזאת ההאנשה.

יעל גרמן: הוא לא יכול – ופה אני בהחלט פונה ליושב-ראש הוועדה ולממשלה – כל עוד הממשלה לא תסגור את החור לא ניתן להעביר את חוק קמיניץ.

יעל גרמן: זה שיש פה ציניות משוועת לשמים, שאני ביחד עם חבריי שהתבטאו קודם יושבת ותיכף רצה בחזרה כדי להצביע על חוק ההסדרה ש"מצפצף" על כל חוקי התכנון והבנייה וממציא חוק שמאפשר גזל, זה דבר אחד.

יעל גרמן: אבל בלי קשר לציניות הנוראה שבשני חדרים דנים, במקום אחד באים ורוממות חוק התכנון והבנייה בגרוננו ובמקום שני הורסים את כל חוק התכנון והבנייה וממציאים חוק חדש, ניחא.

יעל גרמן: אני רוצה לדבר לגופו של עניין.

יעל גרמן: ראשית, כל מה שאמרו היום נכון.

יעל גרמן: שבו ותטפלו בחור ואז תטפלו בגנב.

יעל גרמן: שנית, לגופו של עניין, ראיתי חוות דעת של היועץ המשפטי של משרד הפנים, שנכתבה לפני מספר ימים, שאומרת במפורש שהוא מתנגד להמלצה שלך על קביעת עבירות על-פי חוק התכנון והבנייה כעבירות מנהליות.

יעל גרמן: הוא נותן נימוקים מאוד-מאוד גדולים, אבל יכול להיות שעל כך נדבר כשנגיע לסעיפים.

<ארז קמיניץ: תתמקדי בנימוקים.

<ארז קמיניץ: אני מכיר אותם.

יעל גרמן: קראתי את הכול.

דוד אמסלם: ארז קמיניץ, כאן לא עונים.

דוד אמסלם: אני אומר לך שחלק גדול מאוד מהדברים שאני שומע כאן לפעמים הם שטויות והבלים.

דוד אמסלם: אני לא עונה.

דוד אמסלם: בבקשה.

יעל גרמן: אין ספק שנדון בזה.

יעל גרמן: לאחר שדיברתי על הציניות ועל כך שחייבים לטפל גם בחור ולא רק בגנב אז אני רוצה לדבר על זה שעם עבירות מנהליות לדעתי זה לא ייפתר.

יעל גרמן: כדי לסתום את החור התחיל חברי אוסמה סעדי וקרא – אני לא רוצה להמשיך כי הסתיים זמני – יש כאן סדרה של המלצות של צוות מאה-ועשרים הימים שאתה היית חלק ממנו.

יעל גרמן: בואו ניקח אותן, ניישם אותן ולאחר שהן ייושמו נעביר את החוק.

דוד אמסלם: תודה רבה.

דוד אמסלם: רבותי, אנחנו בעצם כבר גולשים לדיון הבא.

דוד אמסלם: אני רוצה לסכם.

דוד אמסלם: שמענו את חברי הכנסת.

<קריאה: ביקשתי זכות דיבור.

דוד אמסלם: אתה יודע כמה אנשים ביקשו זכות דיבור?

דוד אמסלם: תקשיבו מה אני רוצה לעשות.

דוד אמסלם: אקדיש לפני ההקראה עוד דיון אחד או שניים.

דוד אמסלם: בדיון הבא מינהל התכנון יציג לנו את כל הנתונים, גם של תוכניות המתאר המאושרות, באילו אזורים יש תוכניות מתאר ובאילו אין תוכניות מתאר.

<פהמי חלבי: מתי הן אושרו.

דוד אמסלם: לא לעזור לי.

דוד אמסלם: מה היקף עבירות הבנייה המשוערות.

דוד אמסלם: אם לא יודעים את הנתונים המדויקים תציגו לנו השערה, כדי שנראה את תמונת המצב האובייקטיבית.

<פהמי חלבי: אני מבקש ממך, תבקש ממינהל התכנון לא רק תוכניות מתאר אלא תוכניות מפורטות והרחבת שטחי שיפוט.

<פהמי חלבי: תוכנית מתאר זה סתם.

דוד אמסלם: אתה מפריע לי.

דוד אמסלם: אני כרגע מתייחס לתוכניות המתאר.

דוד אמסלם: דרך אגב, אל תלמד אותי איך זה עובד.

דוד אמסלם: אני בא מן התחום.

דוד אמסלם: תוכנית המתאר היא התוכנית הראשונה.

דוד אמסלם: אם אתה מבקש תוכניות מפורטות שיעשו אותן עוד 20 שנים אז אתה רוצה להכשיל את הכול.

דוד אמסלם: אנחנו כרגע מדברים על תוכנית המתאר, שמתוקפה נאפשר ונדע כבר מה הגבולות.

<פהמי חלבי: צריך לראות מה המציאות.

דוד אמסלם: אל תתווכח אתי.

<פהמי חלבי: למה אתה כועס עליי?

<פהמי חלבי: אני אומר את האמת.

<פהמי חלבי: לא אפשרת לי לדבר.

<פהמי חלבי: אני הייתי ראש מועצה מקומית.

דוד אמסלם: אני בא מהשלטון המקומי שהייתי בו יותר מ-20 שנים.

דוד אמסלם: אני עכשיו מסכם את הדיון ואתה מפריע לי ולכן אני קצת חסר סבלנות.

דוד אמסלם: בדיון הבא, בעזרת השם, שאשתדל שייקבע בשבועיים-שלושה הקרובים, מינהל התכנון יציג לנו את הנתונים כפי שהחברים ביקשו.

דוד אמסלם: זה דבר אחד.

<אחמד מלחם: בכל הארץ, גם יהודים.

דוד אמסלם: אתה מפריע לי.

דוד אמסלם: אני באמת מעריך את הדאגה שלך למגזר היהודי אבל כרגע זה לא הנושא.

<אחמד מלחם: שיהיה סדר גם שם.

דוד אמסלם: אנחנו אוהבים סדר בכל מקום.

דוד אמסלם: אזרח הוא אזרח בכל מקום ולא משנה אם הוא יהודי או ערבי או נוצרי או דרוזי, לא חשוב.

דוד אמסלם: זה דבר אחד.

דוד אמסלם: דבר שני, בהמשך לדיון לאחר ההצגה, אם יישאר לי זמן אפתח את הדיון רק לאורחים, חברי הכנסת לא ידברו, רק החבר'ה האחרים ידברו, בעיקר ראשי רשויות ומי שעוסק בעולם התכנון שיכול להחכים אותנו.

<ג'עפר פרח: וגם בעלי בתים.

דוד אמסלם: אם יישאר קצת זמן.

<ג'עפר פרח: מדברים כאילו אין הצעת חוק.

<ג'עפר פרח: יש בעלי בתים שנפגעים.

דוד אמסלם: אני מספר לך איך זה עובד.

דוד אמסלם: התחלנו עם חברי כנסת, אני יורד בסולם ההיררכי, לא על-פי החשיבות.

דוד אמסלם: אחרי כן נעבור לראשי הרשויות המקומיות ואחרי זה נעבור לאנשים שעוסקים בתכנון, ואם יהיה כאן איזה בעל בית שירצה לספר את המקרה הפרטי שלו גם ניתן לו, אין בעיה.

דוד אמסלם: גם בישיבה הבאה לא אערוך הצבעה.

דוד אמסלם: נתחיל ואם נצטרך לערוך עוד שתי ישיבות כך נעשה.

<סוהיל דיאב: אני ראש עיריית טמרה.

<סוהיל דיאב: הייתי רוצה לבקש גם נתונים כמה היתרי בנייה במגזר הערבי אושרו ב-10 השנים האחרונות ותוכניות ותמ"ל שהוקפאו.

<סוהיל דיאב: זה חשוב מאוד.

<ארז קמיניץ: כמה תוכניות הוגשו?

דוד אמסלם: אני כרגע לא בודק כמה תוכניות ניתנו בהיתר, זה לא חשוב לנו.

דוד אמסלם: אנחנו רוצים לבדוק את המצב מכאן ואילך.

<סוהיל דיאב: בדיוק, כמה תוכניות ותמ"ל הוקפאו?

<סוהיל דיאב: לא יכול להיות שיהיו 5,600 יחידות דיור בטמרה שאושרו והופקדו ויבוא השר ויחליט על סגירת התוכנית בגלל התנחלות מצפה אבי"ב.

<סוהיל דיאב: זה לא יכול להיות.

דוד אמסלם: אתה מתחיל עכשיו את הדיון הבא.

דוד אמסלם: בגלל שאני מכבד אותך, הייתי אורח שלך, לכן אני נותן לך לומר משפט, אבל פתחת פה דיון גדול.

דוד אמסלם: בדיון הבא אתן לך, בעזרת השם, לדבר, כולל על הנושא הספציפי שאתה מציג.

<ארז קמיניץ: כולל על הבנייה הבלתי חוקית במתחם הוותמ"ל.

דוד אמסלם: אני סוגר את הדיון כרגע.

דוד אמסלם: אני מאחל לכולנו המשך שבוע טוב.

דוד אמסלם: תודה רבה.